Herria Arga ibaiaren ondoan eta haren mailatsuan da gaur egun, baina ez da beti leku horretan izan; orain gazteluaren aztarnak diren mendian zen lehen, Talaia mendiaren gainean alegia. Hura hurbil, amildegia hegoaldean eta ekialdean, oso mendi egokia zen gainean gaztelu bat edo herri bat eraikitzeko, bi alde bakarrik baitzituen irispide erosokoak, mendebaldea, malda etzan samarrean edo iparraldea, gailurraren berdin samarrean jarraitzen zuela.\nLeku-izena da Azkoien (haitz-goien), baina biztanleak behealdera jaitsi ziren gero, mendia eta gaztelua utzita. Goiko etxeak leize-zuloak ziren gehienak: %20, 1930ean.\nAzkoiengo biztanleak babesteko eraiki zuten gaztelua, eta egiteko hori izan zuen XIV. mendera arte, gutxienez. Aldi gogorretan inguruko herrietakoak ere hara joaten ziren babes bila. Talaiarako ere erabiliko zuten noski, mendiaren izena zuzen jarria baldin bada.\nEta Arga ibaiaren gainean zubia egin zutenean -1403koa da lehenengo aipamena- igarobide bihurtu zen Azkoien, eta ondo defenditu beharreko herri ere bai, bide batez.\nGaztelua zegoen mendiaren ikuspegi orokorra, Arga ibaiaren beste aldean. Ezkerrean, zubi gaineko dorre eztabaidatua, eta eskuinean, gaztelu eta herri zaharraren aztarnak goialdean. (1998)\n¿Handik [Cárcartik] Peralta izeneko leku batera igaro zen, non gaztelu gotor askoak baitzeuden; kristauek hustu egin zituzten, baina bidean utzi zituzten ondasun eta jaki guztiak, ez baitzuten izan astirik horiek eramateko. Horietako batzuek, beren emazte eta seme-alabekin, hiru leizetan hartu zuten babes (...); baina gure soldaduek erasoan jarraitu zuten, eta leizeetara iristea lortu ondoren, Jaungoikoari eskerrak, mendean hartu zituzten, azkenik; gizonak hil zituzten, haurrak esklabo hartu, eta han ezkutatu zirenek utzitakoak hartu zituzten (...). Eskualde horretako gaztelu guztiak suntsitu zituzten, eta harri bakar bat ere ez zuten utzi zutik.¿\nAbd ar-Rahman III.aren 924ko erasoaz ari da hor Arib Ibn Saad, eta Azkoien aldeko gatazkaz, zehatzago esateko. Arib Ibn Saad-ek Ibn Idari-ri hartu zion hori, seguru asko. Adb ar-Rahman III.ak eskarmentua eman nahi zien Nafarroako eta Leongo erregeei azkeneko erasoaz gero egin zutenagatik. 79 egun lehenago irten zen Kordobatik. Bezperan igaro zuen Ebro ibaia, eta sartu zen baskoien esku zauden lurretan. Uztailaren 11 zen. Kronikariak dioen bezala Azkoien aldea hartu, eta biharamunean Falces aldera joan zen bere gudarosteekin.\nEz du Arib Ibn Saad-ek Azkoiengo gaztelua aipatzen, baina ordurako gaztelu bat edo antzeko zerbait izango zen. Kronikariak desegin zituztela dioen horietako bi Funeskoa eta Caparrosokoa izan zitezkeen, biak ezagunak baitziren orduko. Eta inguruan Arlas izeneko beste bat ere aipatu izan da, bestalde, dokumentuetan, hurrengo mendearen hasieraz gero.\nAlfontso I.ak Tutera hartu zuen arte (1119) hegoaldeko mugan zen gotorlekurik garrantzitsuenetarikoa izan gero Azkoien, tenentzia edo administratibo-barruti militar baten buru bilakatu baitzen.\nAzkoiengo arduradunen izen asko agertzen da XI., XII. eta XIII. mendeei dagozkien Aragoiko eta Nafarroako agiri sailetan, baina ez denenak jakiteko adina. Hona batzuen izenak, eta arduradun izan ziren urteak: Fortun Sanchez (1027-1054), Garzia Iñiguez (1056-1057), Fortun Gartzes (1060-1063), Sancho Fortuniones (1063-1066), Jimeno Aznarez (1072), Fortun Aznarez (1072-1074), Fortun Sanchez (1080-1087) eta Jimeno Fortuniones (1096-1124).\nGarzia Bermudez Azkoiengo gazteluzaina Antso VI.a Jakitunarekin (1150-1194) zen nonbait 1181ean, Gasteiz hiribildu bilakatu zenean. ¿Garzia Bermudi Petralta¿ izenez jasotzen du agiri egileak. ¿Garceas Bermundi in Petralta¿ edota ¿Garzia Vermudii in Peralta¿ jasotzen diote hurrengo urtean Bernedoko eta Antoñanako agirietan.\nXII. mendean, Talaia menditik Arga ibaiaren ondora aldatzen hasi ziren azkoiendarrak eta gero eta bakarrago geratzen ari zen gaztelua. Hori ikusita eta gaztelarren eraso batean leial jokatu zutela aprobetxatuz, Gartzia IV.a Ramirezek (1134-1150) foruak eman zizkien, 1144ko otsailaren 28an, esker ona erakusteko, batetik, baina berriro gora itzultzera eragiteko asmoz ere bai, bestetik.\n1259ko Comptos edo Kontuen ataleko ordainketen sailean Sancho Perez Peralta izena agertzen da Azkoienen gazteluzain edo gazteluaren eta dorrearen arduradun, ¿castel et de la torr de Peralta¿, bi kargurengatik ordaindu behar balitzaio bezala alegia. 1266an ere ordainketa modu bera egin zioten. 7 libera eta 35 kaiza gari zen orduko gazteluzainaren urteko soldata. XIV. mendean ere sistema bera erabili izan zuten dirudienez, Ferran Ruiz Peñalen gazteluzainaren 1315eko eta 1321eko ordainketak horrela banaturik agertzen dira behintzat.\n1276an Diego Perez Sotes zen Azkoiengo eta Arguedasko gazteluzain, eta 1277ko martxoan bi gazteluagatik egin zion leialtasun zina Nafarroako gobernadoreari, Joana I.aren ordezkariari. 1280an, berriz, Phelip izeneko bat zegoen gazteluzain. Garai horretan, 15 libera eta 75 kaiza gari zen gazteluzainaren urteko soldata arrunta. Ogia erretzeko labe berria egiten hasi ziren urte horretan, eta poterna edo ate txiki bat egin zuten, bestalde, mendia alderako horman. 20 sos ordaindu zituzten lanak. Leringo gazteluan ur biltegi berria egitetik zetorren obra maisu bat ere izan zuten, Girart izenekoa, beste ur biltegi bat egiteko lekua eratzera ekarrarazita.\nMuga hurbil zuten eskualdeetan lapurrak gehitzen hasi zirela-eta, inguruko gazteluak indartzeko agindua eman zion, 1309an, Nafarroako Gobernadoreak Lizarrako ibar-jaunari; gaztelu batzuk, bereziki, eta Azkoiengoa, besteak beste.\nAgirietan agertzen denez, Karlos II.a errege zela (1349-1387) egin zituzten Azkoiengo gazteluan azkeneko konponketa lanak; 1354ko urtean, zehatzago esateko, eta 45 libera konta izan ziren.\n1366an baleztaz hornitu zuten gaztelua eta 40 arma-gizon bidali zituzten gainera hura defenditzera eta inguruetako biztanleak babestera, izan ere Gaztelako erregegaien arteko liskarretan parte hartzera zihoan mertzenario asko igarotzen zen Nafarroatik eta triskantza eta nahaste handiak eragiten baitzituzten pasatzen ziren lekuan.\nHerria gaztelarren setiotik libratzen ez ezik, Funes haiei kentzen ere gogor borrokatu ziren azkoiendarrak 1378an, eta Funesko eta Peñalengo belardiak erabiltzeko baimena eman zien Karlos II.ak ordainetan.\nBaina bada urte ilunik ere, gazteluari dagokionez behintzat, XIV. mendearen bukaeran eta XV. mendearen hasieran. Ez da, esate baterako, 1375az geroztik-edo Azkoiengo gazteluzainen izenik agertzen ordainketa zerrendetan. Badaiteke agiri askotan gaztelu hitzaren lekuan dorre hitza erabili ohi zelako izatea, baina, ¿Duela denbora asko suntsitua¿ agertzen da gero, 1400eko ohar batean, eta badirudi ¿cayda¿ hori dorreagatik dioela. Gaztelua bera ere azaltzen da, bestalde, geroxeagoko aipamen batean; eta atzera batez, urte batzuetan.\n1423an, Karlos III.ak bere bilobarentzat Vianako Printze titulua sortu zueneko agirian agertu da hurrena, tituluak zenbait ondasun ere bazeramatzan-eta berekin: Azkoiengo herria eta gaztelua, besteak beste. Bi aipamen ageri dira gazteluarena eta herriarena, gaztelarren aurkako orduko gerran, 1430ean. Gazteluan bost baleztari zeuden eta herrian 45 gerrari. Urte bat lehenago, 63 zaldun eta 32 oinezko zeuden, bereizi gabe gazteluaren eta herriaren artean.\nAzkoien Vianako Printzearena zen beraz, baina hala eta guztiz ere, Joan II.a eta Blanka errege-erreginek Peraltako Pedrori (¿Zaharra¿) eta ondorengoei eman zieten 1430ean. Dohaintza horren bidez jaurgo pribatuko herri bilakatu zen Azkoien, eta Agramondarren eskualde horretako sorleku izango zen gero.\nGerra zibila zelako-edo, 1457an berriz ere errege jabetzako bihurturik zegoen gaztelua, eta Gil Intxaurreta zen gazteluzain. Urte horretan 8 arma-gizon zituen bere aginduetara: 3 oinezko eta 5 zaldun.\n1469an, berriz matxinatu ziren Agramondarrak, eta, besteak beste, Azkoiengo gaztelua eta herria erabili zituzten horretarako. Leonor printzesaren arma-gizonek inguratu egin behar izan zuen herria, eta hartu zuenean gaztelua suntsitzeko eta herria errege ondasun bihurtzeko eskatu zioten herritarrek Leonorri, ez zutela berriz halakorik gertatzea nahi eta. Ez zuen gaztelua suntsitu nonbait, 1512an, gaztelarrek Nafarroa konkistatu zutenean, artean osorik, eta Falcesko markesaren jabetzako agertzen baita gazteluen zerrenda batean. Bestela izan balitz denbora gehiago iraungo zuen osorik, agian, baina, ez zuen beste lau urte baizik iraun, esaten dutenez.\nKarlisten garaian ere erabili zuten mendia, eta han dago oraindik egin zuten dorrea.\nGazteluaren hormatzarra, Puerta Falsa izeneko atariarekin, eta sarbidea haitzean landua. (2000)\nAgiri askotan dorre hitza agertzen da gaztelua adierazteko, eta Talaia mendiari loturik. Horrek ez du dorre soila zenik esan nahi. Beharbada bi eraikuntza berezi bezala hartu beharko lirateke, eta bi sailetan sartu: dorre albarrana, batean, eta gaztelua eta Talaia mendian zen herria, bestean, Talaia mendian zena gaztelu gaztelua zela frogatzen baitute zituen egitekoek eta Erdi Aroko agiriek. 1307an, gazteluko bi dorre eta etxe batzuetako estaliak berritu zituzten, esate baterako. Dorre nagusia zen dorreetako bat, eta eskailera gorenean zena, bestea. Teilatuei dagokienez, hiru etxetakoak berritu zituzten gutxienez: sarreraren ondoan zena, areto nagusiaren ondoan zena eta jauregi esaten ziotena.\nGazteluak bi harresi lerro zituen, dirudienez, alde batzuetan behintzat, ¿kanpoko itxitura¿ agertzen baita 1343ko agiri batean, kanpoko harresian egin zuten ateari buruz ari dela. Etxeez gainera, labe bat eta ur biltegi bat ere baziren gazteluko esparruan.\nHerritik gora abiatuta lehenengo ikusten diren aztarnak ez dira, dena den, esku artean darabilkigun gazteluarenak, Karlistada garaian eraiki zuten dorrearenak baizik. Zubia kontrolatzeko egin zuten dorre hori, eta Erdi Arokoaren gainean, beharbada, ze, Espainiako Historiaren Errege Akademiaren hiztegiak ¿...eraikuntza askoren hondakinak ageri dira, harresi zatiak, 2 ate, talaia eta garai bateko gotorlekuaren beste aztarna batzuk¿ baitio Talaia mendiaz ari delarik, eta hiztegi hori 1802an argitaratu zenez, badirudi dorrea Karlistada garaia desagertu zela; ez da, gainera, beste dorre arrastorik agertu mendi horretan, eta herrian talaia esaten diote dorre hori.\nSanta Luzia baselizaren hondakinak daude gorago, eta lubanarroaren sakonunea aurrerago, mendebaldeko maldan ezkerretara, gazteluaren muga markatzen duela.\nHarri koskorrez, lurrez eta karez egindako hormatal baten azpian zuen gazteluak sarreretako bat, Puerta Falsa deitua herrian. Hormatal horren puska bat zutik dago oraindik: 21 bat metroko luzera eta 13 metro inguruko garaiera ditu. Arku itxura du hormatalaren azpian den sarrerak, eta bi aldetara pendiz handia duen etorbide moduko bat dago arku hori igarota; oso leku egokia, etsaiari gainbehera eraso ahal izateko. Aho biribileko zulo bat ere bada pendiz horietako batean, albora. Gaur egun zaborrez itxita dago, baina mendiaren azpitik zubiaren paretsuan den kobazuloraino omen doa, eta gaztelutik Arga ibaira ur bila joateko eta larrialdietan etsaiari aldegiteko egin omen zuten, azkoiendarrek diotenez. ¿Mairuen Putzua¿ esaten diote herrian.\nBeste bi zulo ere badira aurrerago. Horma aztarnaz inguraturik dago lehenengoa. 9¿7 x 7¿6 metro da luze zabalean. 2 x 1¿8 metro da bestea. Mendebaldean dago hori. Ez dakigu ziur zertarako erabiltzen zuten zulo hori, baina ¿Gazteluko sotoa¿ dio jarri duten kartelak.\nBeste aztarna batzuk ere badira mendiaren gainean, baina gazteluaren aztarnetatik 130 bat metrora dagoena da interesgarriena, ¿Otsoen ateka¿ esaten ziotena. Arku edo zubi moduko bat da gaur egun. Ekialdeko maldan barrena doan bide-aldeari ¿Herriko babes erretena¿ zioten, han den kartel batek dioenez.\nOtsoen ateka izeneko ataria; herri zaharraren harresiari zegokion edo gazteluaren kanpoko barruti bati.\nHerrian parrokia berritik zaharrerako bidea hartu, Donibane kalea alegia, eta azkeneko etxe troglodita igaro ondoren, Karlistada garaiko dorrea ikusten da. Dorrerako bidezidorra hartu behar da han. 5 minutu inguruko bidea da goraino. 2001z gero, ibiltzeko lekuak txukundurik eta aztarna bakoitza zerena den seinalaturik dago goian.


Diputatuen kontseiluak 2019ko azaroaren 26ko bileran onartutako gaiak - Artikulua - Gipuzkoa ETORKIZUNA ORAIN\nDiputatuen kontseiluak 2019ko azaroaren 26ko bileran onartutako gaiak\nASPEGI - Emakume Profesional, Enpresari eta Zuzendarien elkarteari "Gipuzkoako Urrezko Plaka" emateko espedientea hastea.\nAdieraztea Gipuzkoako Foru Aldundiak "ABE CAPITAL PARTNERS SGEIC, SA" sozietateak kudeatutako "ABE PRIVATE EQUITY FUND, FCR" arrisku kapitaleko funtsean parte hartu nahi duela.\nOinarri arautzaile hauek onartzea: «Carmen Adarraga Saria».\nZuzentzea Diputatuen Kontseiluaren 2019ko azaroaren 19ko erabaki hau: administrariak karrerako funtzionario izendatzeari buruzkoa.\nBerraztertzeko errekurtso hau ebaztea: Gipuzkoako Foru Aldundiko delineatzaileen 7 plaza betetzeko hautapen prozesuaren deialdia onartzen zuen Diputatuen Kontseiluaren 2019ko irailaren 3ko erabakiaren aurka jarritakoa.\nBerraztertzeko errekurtsoak ebaztea: Gipuzkoako Foru Aldundiko zerga agenteen 11 plaza betetzeko hautapen prozesuaren deialdia onartzen zuen Diputatuen Kontseiluaren 2019ko irailaren 3ko erabakiaren aurka jarritakoak.\nBerraztertzeko errekurtso hau ebaztea: Gipuzkoako Foru Aldundiko ingurumeneko goi mailako teknikarien 3 plaza betetzeko hautapen prozesuaren deialdia onartzen zuen Diputatuen Kontseiluaren 2019ko irailaren 3ko erabakiaren aurka jarritakoa.\n"BIC Gipuzkoa Berrilan, SA" sozietateko kapitala gehitzea eta baimena ematea kapital gehikuntza horretan parte hartzeko.\nProiektu honetako obrak egiteko kontratua suntsiarazteko espedientea hastea: Arroa Behean (Zestoa), N-634 eta GI-631 errepideen artean biribilgunea egiteko, EXCAVACIONES Y TRANSPORTES ORSA SL enpresarekin sinatutakoa.


Sopelako Udala - Obretako aurreko ibilgailua Saharara abiatuko da Euskal Karabanaren baitan\nObretako aurreko ibilgailua Saharara abiatuko da Euskal Karabanaren baitan\nSopelako Udaleko Obretako Brigadak erabiltzen zuen ibilgailua Saharako errefuxiatu kanpamenduetara bidaliko du Sopelako Udalak larunbatean, Sahararekin elkartasunez antolatzen den X. Euskal Karabanaren baitan.\nAzken urteetan, Sopelako Udalak Doran Eguneko Zentro baten eraikuntza eta mantenimendua sustatu du. Bertako arduradunek Udalari jakinarazi dioten legez, nagusiek arazoak dituzte Zentrora heltzeko, eta beraz, beharrezkoa ikusten dute ibilgailu bat izatea. Zentroaren arduradunek gaur egun erabiltzen ez den ibilgailu bat lagatzea eskatu diote Udalari.\nOhikoa da erakunde publikoek erabiltzen ez dituzten ibilgailuak lankidetza-garapeneko programen bidez atzerrira bidaltzea.\n2013. urtean, Udalak Obretako Brigadarentzat ibilgailu berri bat erosi zuen, “todoterreno” formatukoa, aurreko ibilgailuak 15 urte baino gehiago zituelako. Beraz, kotxe zaharra berri batengatik ordezkatu du Udalak.\nDorako Eguneko Zentroko arduradunen iritzia jaso ostean, Udalak aipatu ibilgailua bertara bidaltzea erabaki du. Aldez aurretik, Udalak hainbat konponketa burutu ditu autoan, bertan konpontzeko beharrik izan ez dezaten.\nLagatze hau Nuyum elkarte sopeloztarraren bidez burutu da, eta udalbatzak onartu egin zuen. Bilduk (7) alde bozkatu zuen, EAJ-PNV (7) kontra, eta PSE-EE (2) eta PP (1) abstenitu egin ziren. Azkenean, alkatearen kalitate-botoak lagatzea egitea utzi zuen.


Zinema_ilegala Archives - Page 2 of 12 - Bulegoa z/b\nPosts Viendo los archivos de: "Zinema_ilegala"\nAitziber Olaskoagak proposatutako filmen proiekzioa, eta, ondoren, solasaldia. Stone (Harria, Kevin Jerome Everson, 2013, 6’38’’) Erie (Kevin Jerome Everson, 2010, 81’) Kevin Jerome Everson zuzendari afroamerikarren bi film izango ditugu saioan. Bere lanean AEBetako komunitate afroamerikarraren irudikapenei eta errepresentazioei buruzko auziak eta arrazaren eta kultura-apropiazioaren diskurtsoak eraikitzeko gaiak aztertzen ditu. Kevin J. Eversonek…(Gehiago irakurri)\nAnimazioen hautaketa bat (1960-2000 hamarkadak), imajinarioa astintzeko. Raquel Meyersek proposatutako saioa, eta, ondoren, solasaldia. Storytelling-a kontrolerako eta boterea lortzeko teknika bilakatu da. Badirudi gaur egun ez dugula astirik kontakizunak eratzeko, stories, anekdotak baizik ez ditugu egiten; eta haien zeregin bakarra gure sare sozialak elikatzea da, klik eginez, berehalako asetasuna eta turismo emozionala. Zinismoaren…(Gehiago irakurri)\nDétruire dit-elle (Marguerite Duras, 1969) Pablo Martek proposatutako proiekzioa. Berak Zinema_ilegalaren saioak koordinatuko ditu 2018tik aurrera. Idaztea. Filmatzea. Suntsitzea. Batez ere idaztea. Eta idatzitakoa filmatzea. Indarkeria dago testuaren eta irudiaren artean ireki eta ixten den espazioan. Mendekotasunak eta erlazio konplexu bat dago. Aspaldiko harreman bat. Idazteak itxaropenekin jokatzen baitu, eta filmatzea itxaropenak hiltzen…(Gehiago irakurri)\nEpea: 18-05-15etik 18-06-15era 2018ko maiatzean, Bulegoa z/b-k deialdia egingo du Zinema_ilegala koordinatzeko lanak egiteko. Koordinazio-lana 2018ko uztailan hasi, eta 2019ko uztailean amaituko da, orduan beste deialdi bat egingo baita. Zinema_ilegala koordinazioko lanetan, laguntza eman behar zaio filma proposatzen duen pertsonari, saioa prestatzeko, antolatzeko eta proiekzioaren ondoko elkarrizketan jarduteko…(Gehiago irakurri)\nGora outsider-a! Beatriz Sánchezek proposatuta, Youtubeko zenbait bitxikeriaren proiekzioa eta, horren ondoren, solasaldia. Nolakoa izango litzateke bideoarte independentea, bideoartea funtsean badela ikusita? Besteak beste, izan nahi ez duena. Youtuben aurkitu dituan bitxi txiki batzuen bilduma aurkeztuko dut, “Nire gogokoenak” titulupean. Ziurrena, gordeta ditudan pieza hauek inspirazioa izango dira nire lan pertsonalerako, edo nola…(Gehiago irakurri)\n11/07/2017 by leire vergara\nTerri Floridok proposatutako Lucio filmaren proiekzioa eta, ondoren, solasaldia. Lucio Aitor Arregik eta Jose Maria Goenagak 2007. urtean idatzi eta zuzendu zuten film bat da. Lucio Urtubiaigeltsero eta militante anarkistaren bizitza du hizpide, hainbat hamarkadatan sistema kapitalistaren kontrako era askotako ekintzetan aritutako gizonaren gorabeherak. Lehenengo pertsonan kontatutako film honek erritmoa hartzen du pixkanaka, thriller bilakatzeraino…(Gehiago irakurri)\n21/06/2017 by leire vergara\nAndreas Wutz-ek proposatutako Peter Weiss-en zenbait filmen proiekzioa eta, horren ondoren, solasaldia. Peter Weissek, Die Ästhetik des Widerstands (Erresistentziaren estetika) eleberriari eta Marat/Sadeantzezlanari esker ezagun egin zen egile suediar-alemanak, mira handia zion Luis Buñuelen obra zinematografikoari. Buñueli eskaini zion Avantgardefilm (1956) estetika zinematografikoko kapitulu nagusia, eta, gainera, zinema surrealistako…(Gehiago irakurri)


Berriak – Page 2 – Tradener\nGoazen Madrilgo COP25aren aurkako mobilizaziora!\n(Laster izango dugu komunikaua euskaratuta) Datorren COP25a Madrilen izango da, abenduaren 2tik 13ra. Gizarte-mobilizaziorako, inoiz ez bezalako aukera izango da. ZATOZ gailurraren kontra MADRILEN, abenduaren 6an, 18:00etan Atochatik irtengo den MANIFESTAZIO handira. Madrilgo manifestaziora ahalik eta jende-kopururik handiena bideratu nahirik,… Continue Reading →\nEnergia Trantsizioari eta Demokraziari buruzko Nazioarteko Konferentziaren itxieran arrakasta lortu eta gero (begiratu hemen horren kronika), AntzerkiZ taldeak Tradener-entzako sortutako “Kaktusa Bizirik” antzezlanak bidean darrai Euskal Herrian zehar. Hurrengo geldierak dira: Eibarren azaroak 6ean, asteazkenean 18:00etan, Teatro Complejo Educativo ,… Continue Reading →


‘Pantheon’ antzezlanaren aurre estreinaldia egingo dute Pasaian – KULTUR SHAREA\nAntzerki obra honek bi pase itxi izango ditu martxoaren 6an eta 7an. 8an berriz, aurre estreinaldia izango da Pasaiako Juanba Berastegi auditoriumean.\nMA Ekoiztetxeak Pantheon, lan berria estreinatuko du martxoaren 10ean eta 11n Donostiako Tabakaleran, Dferia jaialdiaren barruan. Aurretik baina, bi pase itxi izango ditu martxoaren 6an eta 7an. 8an berriz, aurre estreinaldia izango da Pasaiako Juanba Berastegi auditoriumean.\nAbenduan martxan jarritako crowdfunding kanpainarekin bat egin zuten 118 pertsonari esker, bere helburua gainditu eta ekoizpena amaitzea lortu du MA ekoiztetxeak.\nMarga Altolagirre arduratu da antzezlanaren dramaturgia eta zuzendaritza lanaz. Bere hirugarren ekoizpen propioa du Pantheon eta azaldu duenez, antzerki proposamen bat baino gehiago, “esperientzia izugarria da ikuslearentzat”. Antzezlanaren ezaugarri nagusietako bat zuzeneko film baten antza izatea da. Horretarako, hainbat baliabide artistiko erabili ditu: lehenik eta behin, Iñaki Altolagirre musikari eta konpositoreak antzezlanerako propio sortutako soinu bandaren bidez, tentsio uneak sortuko dira. Bestalde, obrak bideo proiekzioa integratzen duen eszenografia diseinu bat du, horrekin jendea zinemara hurbiltzea nahi dute.\nAntzezlanak telefono dei bat jaso duen emakume baten istorioa kontatzen du. Dei horretan bere aita hil dela jakinarazten diote, haur bat zenean abandonatu zuen gizon hura. Hori dela eta, protagonista orain arte ezkutuan izan duen zati bat sendatzen eta erreskatatzen saiatuko da. Ainhoa Alberdi, Aintzane Gamiz eta Iñigo Azpitarte aktoreak ikusiko ditugu taula gainean.\nGaur irekiko ditu ateak ‘Euskara Ibiltaria’ erakusketak Gasteizko Oihaneder Euskararen Etxean.\nDoctor Deseo, Maite Larburu, Niña Coyote eta Chico Tornado, Zea Mays eta Zetak euskarazko album onenaren Min sarirako hautagaiak


Zinematiko hedabideen taldeak Martín Hernández Akademiako Sarirako izendatutako Soinu Editorearekin. Soinu zerbitzuak abian jartzeko | NAB Show News | 2020 NAB Show Media NAB Show LIVE-ren bazkidea eta ekoizlea LIVE. Broadcast Ingeniaritzako berriak\nHasiera » Berriak » Zinema komunikabideetako taldeek Oscar sarietarako izendatutako soinu editorea Martín Hernándezekin soinu zerbitzuak abiarazteko\nZinema komunikabideetako taldeek Oscar sarietarako izendatutako soinu editorea Martín Hernándezekin soinu zerbitzuak abiarazteko\nPost house Mexikoko zinema eta telebista produkzioei puntako sei soinu etapa gehitzen ari dira.\nMEXIKO HIRIA — Zinema-hedabideak, Mexiko Hiriko telebista eta zinemaren edukietan oinarritutako produkzio osteko produkzio-instalazio handiena, bi aldiz lan egiten du Oscar saria- Martín Hernández soinu editore gainbegiratzailea izendatu zuen Hollywood-caliber soinu zerbitzuak Mexikora. Hernández, soinu ikuskatzailea da Revenant The, Birdman eta Pan-en Labirintoa, Cinematic Media zentroan soinu sail berria eraikitzea gainbegiratzen ari da. Osatutakoan, sei soinu editoriala eta nahasketa etapa eskainiko ditu, bakoitza punta-puntakoa Avid Pro Tools sistemak eta bakoitza Dolby Atmos soinu produkziorako ziurtatuta. Eraikuntza uztailean amaituko da.\nSoinu baliabide berriak Mexikoko zinema eta telebista ekoizpenen etengabeko leherketara zuzentzen dira. AEBetako hainbat estudio eta streaming zerbitzu Mexikon Latinoamerikako eta nazioarteko merkatuetarako edukiak ekoizten ari dira edo horretarako asmoa iragarri dute. Hernándezek, Cinematic Mediaren sormen soinu zuzendari gisa, dagoeneko lan egiten du aurten beranduago estreinatzeko telebistako serie ugarirentzako soinua editatzeko.\nFilm eta telesail berriak Mexikon ekoizten ari dira nazioarteko estandarren kalitatearen arabera, eta, ondorioz, postprodukzio zerbitzu sofistikatuak behar dituzte. Cinematic Media dagoeneko mundu mailako irudiak akabatzeko zerbitzuak eskaintzen ari dira Mexikon oinarritutako produkzioei. Bere dibisio berriak gauza bera egingo du zinemagintzarako eta telebistako soinurako.\n"Orain Mexikon gertatzen ari diren ekoizpenak mugak bultzatzen ari dira ipuin kontalari, idazketa, antzezpen eta zuzendaritzari dagokionez. Merkatua nagusira sartzen da", adierazi du Hernandezek. "Hemen lortutako mundu mailako postprodukzio lana hemen biltzea da gure helburua. Helburu hori lortzeko beharrezkoak diren baliabideak biltzen ari gara.\nCinematic Media-ren nahasketa fase berriek tamaina berdina eta berdin-berdinak izango dituzte, proiektuak beren artean modu egokian mugitzeko aukera izan dezaten. Bakoitzak soinu diseinua, soinu editoriala, bikoizketa eta nahasketa prestatuko ditu. Etapa Focusrite RedNet interfazeak izango dira Dolby Atmos-rako beharrezko kanal eta objektu kantitatea errazteko. Avid S6 eta Avid S3 kontrol gainazalak eta JBL monitorizazio sistemak.\nHernándezek dio Dolby Atmos-en laguntza ezinbestekoa zela mugimenduak eta telebista ekoizpenak gero eta gehiago eskatzen dituzten soinu bandak. "Atmos besarkatzeko aukera bistakoa zen", adierazi du. "Eta naturala da Atmos prozesuan sartzea hasieratik. Beraz, ebakitzen ari zarenean itzulpen hori pentsatzen ari zara. Hutsetik hasten gara, Atmos-rentzat ebakitzen, Atmos-en bikoizketa egiten eta Atmos formatuan amaitzen ”.\nHernándezek soinu zatiketa landu nahi du nagusiki tokian tokiko talentuarekin, baina goi mailako editoreak eta nahasketak ekarriko ditu behar den moduan. "Mundua gero eta txikiagoa da egunero", azaldu du. “Teknologiak lankidetzan aritzeko hainbat modu eskaintzen ditu. Mundu osoko lankideak ditut irrikaz pasarte bat, serie bat edo film bat egiteko ”.\nHernándezek bi hamarkada baino gehiago daramatza zinemagintzan soinuak egiten. Bere kreditu goiztiarren artean zegoen Jainkoaren hiria Fernando Meirelles zuzendariarentzat. Oso ezaguna da Alejandro Iñárritu zuzendariarekin egindako kolaborazioengatik; horietako bi, Revenant The eta Birdman, ondorioz Oscar saria Soinu ediziorako hautagaitzak. Halaber, Bafta Saria eta MPSE Golden Reel bost sari jaso ditu (Jainkoaren hiria, Pan labirintoa, Birdman, Revenant The, Carne y Arena).\nCinematic Media Mexikoko Estudios GGM ekoizpen estudio independente handiena da. Soinu etapak ditu; ekoizpen bulegoak; kamera, argiztapen eta atxikitzaileen alokairua; armairua eta makillajea; eta zinemaren eta telebistaren ekoizpenari laguntzeko beste baliabide batzuk. Argios Comunicación Studios GGM ere bada. Epigmenio Ybarra ekoizleak sortutako produkzio-etxea Netflix, Viacom, HBO, Telemundo eta beste askorentzako ehunka orduko telebistako eta zinemako edukiak ekoiztu ditu. Kolektiboki, hiru konpainiek gidoitik film eta telebistako edukiak sortzeko baliabide guztiak eskaintzen dituzte entrega bidez.\nZinematiko Mediari buruz\nCinematic Media Mexikon full-service postprodukzioko instalazio bakarra da telebistako eta zinema-irudietan soilik bideratuta. Mundu mailako talentua, fluxu berritzaileak eta ingeniaritza altuagoa konbinatzen ditugu, edukien sortzaileek beren ikuspegiak betetzeko eta entrega estandar globalak asetzeko.\nEstudios GGM berrien sorreran Mexiko Hirian kokatua, Cinematic Media Latinoamerikako ekoizpen-zentro handienak eta sofistikatuenetako bat da. Proiektuen bizitza osoko ziklo osoan zehar laguntzen dugu, aurre-ekoizpen eta ekoizpenean esperientzia eta orientabidea eta komunikabideen kudeaketa emanez eta postu bakoitzaren fasean zerbitzu aditu teknikoa eta sortzailea egiten dugu.\nNeurrira egindako irtenbideak eskaintzen ditugu. Lan-fluxuak eta zerbitzu paketeak egokituko ditugu proiektu indibidualaren aurrekontua, epea eta sormen dimentsioa. Gure koloreko adituek, editoreek, koloristek, efektu bisual artistek, QC teknikariek eta ekoizleek esperientzia zoragarria, nazioartekoa eta pasioa ekartzen dituzte. Abiadura handiko konektibitatea ere eskaintzen dugu Sohonet-en bidez, bezeroei datuak konektatu, elkarlanean eta partekatzeko ahaleginik gabe ematen diena estudioekin, ekoizpen-bazkideekin eta mundu osoko beste eragile batzuekin.\nAbokatu Aurora Osasuneko Kanpaina / Kolonietakoa Avid Broadcast-Social Media Broadcast-socialmedia Broadcast-SocialMeida editatzeko Graham Chapman Egunkarira egindako prentsa Isovideo, viarte, HDR, zarata murriztea, HDR / WCG, HEVC / AVC, HEVC, JCT-VC, 2015, bitrate murrizketa, immersive, UHD / 4K / HD, H264 / H265, Varsovia Mexikon postprodukzio SJGolden - soinu edizioa soinu nahasketa Loreak eta geziak Colonie Colonie - Berriak COLONIE / Chicago Telebistako teknologia 2019-05-16\naurreko: Killer Tracks-ek "Realidad In" ekoizpeneko musika serie berria jarri du martxan\nHurrengoa: InfoComm 2019: Broadcast Pix IPak ekoizpen switcher berriarekin, PTZ kameraren kontrolarekin azpimarratzen du


Ikusmira Berriak sei astetik zortzira luzatu du egonaldia | Tabakalera - Donostia / San Sebastián\nDonostia Zinemaldiak, Tabakalera Kultura Garaikidearen Nazioarteko Zentroak eta Elías Querejeta Zine Eskolak (EQZE) antolatzen dute ikus-entzunezko proiektuak garatzeko Ikusmira Berriak egonaldi-programa, eta, orain, egonaldia sei astetik zortzira luzatu dute. Gainera, aurtengo urtetik aurrera, EQZEko ikasleek ere aurkeztu ahal izango dituzte beren proiektuak Ikusmira Berriak programara, Nest Film Students topaketan parte hartzen dutenekin eta Euskal Herriko, Espainiako eta gainerako herrialdeetako zinemagileekin batera.\nLehenengo egonaldia 2020ko martxoaren 2tik apirilaren 12ra izango da; hala, lau aste iraun beharrean, sei iraungo du. Apiriletik irailera bitarte ere zuzendariek beren proiektuan lanean jarraituko dute; adituen batzordearen aldetik tutoretza jasoko dute online. Sergio Oksman aurten ere izango da batzorde horretan, eta Eugenia Mumenthaler ekoizlea eta Javier Martín programatzailea batuko zaizkio. Irailean, Zinemaldiarekin bat eginez, zinemagileak berriz etorriko dira Donostiara, egonaldiko azken bi asteak egitera. Orduan, proiektua garatuagoa izango dute zinema-industriari haren berri emateko. Aldi horretan, pitching saiorako (proiektuaren aurkezpena) prestakuntza jasoko dute, Zinemaldian bilduko diren 1.500 profesionaletako batzuekin bileraren bat lotzeko helburuarekin.\nAurtengo Ikusmira Berriak programara aurkeztutako proiektuei dagokienez, Sin dolor (Michael Wahrmann) aukeratu dute TorinoFilmLab-en, eta Un personaje volador proiektuak (Martina Juncadella) Buenos Airesko Bacifi zinema-jaialdiko garapenerako eta koprodukziorako plataformaren ARTEKino saria jaso du. Aurreko urteetan aurkeztutako proiektuei dagokienez, honako hauek ere jaso dituzte sariak edo aukeratuak izan dira nazioarteko zinema-jaialdietan: El agua, Elena López Rierarena; Pornomelancolía (lehen, âEl oasisâ), Manuel Abramovichena, eta Dormen os peixes de olhos abertos, Nele Wohlatzena.\n918 gau (Arantza Santesteban) lana filmaketa betean dago; Chupacabra (Grigori Kolomitsev) eta Stephanie (Leonardo Van Dijl) abuztuan hasiko dira filmatzen, eta abuztuan bertan amaituko da Eles transportan a mortelanaren filmaketa (Samuel M. Delgado eta Helena Girón). Gainera, Las letras de Jordi (Maider Fernández Iriarte) eta Fantasía (Aitor eta Amaia Merino) postprodukzio aldian daude, eta azken sei hilabeteetan honako lan hauek estreinatu dira: Muga deitzen da pausoa (Maider Oleaga), Gijongo Zinema Jaialdian, eta Trote (Xacio Baño), Locarnon, zeina Zabaltegi-Tabakaleran aukeratua izan zen.\nKursaal jauregiko fatxada ikonikoa artelan digital handi bihurtuko da\nMedialab magnoliatan, udaz gozatzeko espazio berria Tabakaleran\nEzbaikaria mintegia izango da uztailaren 7tik 10era bitarte San Telmo Museoan eta Tabakaleran\nEuskadiko Filmategiaren Jazzinema zikloaren bosgarren edizioa abian da, zinema italiarrari keinu eginda aurrenekoz


Interleaving - Wikipedia, entziklopedia askea.\nInterleavinga galdutako paketeen eragina txikitzeko erabiltzen den teknika da, transmisio erredundantearen beste alternatiba bat da.\nVoIPen erabiltzen da, audioa tartekatzean datza. Hori gauzatzeko igorleak transmisioarekin hasi aurretik jasotako laginak tartekatzen dira datagrama ezberdinetan. Adibidez, demagun datagrama batean 4 lagin sartzeko tokia dagoela eta guk bidali nahi dugun seinalea 16 lagin dituela. Beraz, tartekatzen baldin baditugu irudian bezala geratuko da bidali nahi diren datagramak [1,5,9,13], [2,6,10,14], [3, 7, 11, 15] eta [4, 8, 12, 16]. Transmititzean 3. datagrama galtzen baldin bada bertako laginak soilik galduko dira, eta, ondorioz, gertatutako galera denboran zehar banatzen denez, hartzaileak ez da hainbeste ohartuko galeraz. Ordea, interleavinga ez balitz erabiliko hartzaileak jasango lukeen galera nahiz eta berdina izan, jarraian gertatzen denez, ohartuko litzateke.\nHonen bidez jasotako audioaren kalitatea dezente hobetu daiteke, baina bere desbantaila latentzia handitzen dela. Noski, adibidean lehenengo 4 laginak erreproduzitzeko 1. datagramarekin nahikoa litzateke, baina interleavinga erabilita 4. datagrama itxaron beharko litzateke. Beraz, zuzeneko emanaldietarako ez erabiltzen, VoDn bai. Gainera, bufferizazio ahalmen handiagoa beharrezkoa da oraindik erreproduzitu behar den laginaren zain egon bitartean jasotako laginak gorde behar direlako.


Datuak 2019-2020 - BertsoIkasgela.eus\nBertso-eskolei buruzko datu orokorrak\nOsasun ona adierazten dute, oro har, Bertsozale Elkarteak 2019-2020 ikasturtean bertso-eskolengandik jasotako datuek:\n1.796 lagun elkartzen dira 117 herritako bertso-eskoletan beren zaletasuna partekatzeko.\nBelaunaldi batetik bestera partekatzen den zaletasuna da gainera, 1.300 bat haur eta 430 heldu inguru elkartzen baititu; eta horretarako 112 irakasle aritzen dira lanean.\nEuskal Herri mailako datuak dira hauek; lurralde bakoitzeko egoeraren irakurketa egin beharko da orain, tokian tokiko estrategiak diseinatzeko.\nOrokorrean zenbakiak osasuntsuak diren arren, etxeko lanak non dauden antzematen ere laguntzen dute datuok. Alderdi horietako bat, datuetan ikus daitekeenez, generoaren esparruan dago.\nOihana Iguaranek, Bertsozale Elkarteko Transmisio saileko arduradunak, bertso-eskolei buruz gaur nabarmentzekoak diren zertzeladak azaldu dizkigu.\nPartaideak adinaren eta generoaren arabera\nEmakume/gizonen parte-hartzea ezberdina da adinaren arabera.\nPartaide guztiak hartuta (1.796), emakume eta gizonen kopuruak orekatuak dira (%49 emakumeak, %51 gizonak).\nHaurren taldeak hartuz gero (18 urtez beherakoak), 1.293 haurretatik %56 dira neskak eta %44 mutilak.\nHelduen taldeetan, 430 kidetatik %30 dira emakumeak eta %70 gizonak.\nEmakume/gizonen bilakaera, adinean aurrera egin ahala\nHaurren taldeetan 1.293 partaide elkartzen dira bertso-eskoletan; helduen taldeetan, aldiz, 430 kide. Esan genezake umetan bertso-eskolan ibili izan direnen artean, helduaroan %33-ak jarraitzen duela.\nNesken kasuan, helduen taldeetan %18-ak jarraitzen du.\nMutilen kasuan, %52-ak jarraitzen du helduen taldeetan.\nHelduen bertso-eskoletan emakume eta gizonen kopuruen artean dagoen arrakala bistaratzen duten datuak dira. Zenbakion atzean dauden errealitateak ulertzeko azterketa kualitatiboak beharko dira, datuok galdera asko pizten baitituzte: zergatik uzten duten emakume helduek bertso-eskola; bertso-eskolan elkartzeari utziagatik, bertso munduan jarraitzen duten ala ez (eta zaletasunari heldutasunean nola eta zein guneren bidez ematen dieten jarraipena); edota bertso-eskoletako ohiko dinamiketan zer eraldatu genezakeen, emakumeen parte-hartzea sustatzeko.\nEmakumeen partaidetza irakasle rolean\nGeneroaren beste arrakala bat irakasle funtzioan dago: 112 irakasleetatik emakumeak %19 dira.\nTaldearen jardunari erreparatuta, izaera anitzeko taldeak daude.\nGehienak, bat-batean trebatzen ari direnak (125 talde) eta hasiberrien taldeak (87) dira. Bat-batean erraz egiten dute 29 taldetan. Txapelketa prestatzeko helburuaz elkartzen dira 6 talde.\nAskotariko taldeak daude beraz, funtzioaren eta bertso mailaren arabera. Ondorioz, irakasleek dituzten behar anitzei erantzuteko moduak fintzea ere izango da begia jarri beharreko beste gai bat.\nEuskal Herrian 112 irakasle ari dira 238 taldetako saioak bideratzen; aldiz, irakaslerik gabe jarduten duten taldeak %8 dira.\nHelduen taldeetan, %65-ak jarduten du irakasleak gidatuta, eta %35-ak irakaslerik gabe.\nIrakaslearekin jarduten duten talde guztiak hartuta (238 talde), %78 kasutan irakasleak lan kontratua du. Gehienetan Bertsozale Elkarteak kontratatzen du irakaslea (%74 kasutan); hurrengo kontratatzaile nagusiak Euskara/Kultura Elkarteak dira (%12 kasutan).\nHaurren taldeen elkarguneak\nHaurren taldeei dagokienez, erdiak (%48ak) ikastetxeetan ematen dituzte bertso-eskolak, eta beste erdiak (%52ak) ikastetxez kanpo.\nDatuak lau urtero berritzeko asmoz\nBildutako datuak 2019-2020 ikasturtekoak dira, eta bertso-eskoletako arduradunek betetako galdetegiei esker lortu ditugu. Bertsozale Elkarteak Euskal Herriko Unibertsitatearekin duen elkarlanari esker gauzatu ahal izan dugu datu bilketa, horretarako, taldean, Gizarte Antropologia Graduko ikasle bat izan baitugu lankide.\nBertso-eskolengandik jasotako datu guztiak Xenpelar Dokumentazio Zentroaren datu-basean gorde dira. Informazioa konfidentzialtasunez zainduko dugu eta datu orokorrak ikerketarako baliatuko dira. Lau urtetik behin berritzea da xedea, mugimenduaren bilakaera ezagutzeko.\nGure eskerrik beroenak partaide izan zareten guztioi!\nHerriz herri, bertso-eskola bakoitzaren berri jakiteko mapa hementxe dugu.


10 ezkontza adiskidetze akatsak infidelitatearen ondoren saihestu - Dibortzioan Eta Adiskidetzean Lagundu\nNagusia / Dibortzioan Eta Adiskidetzean Lagundu / 10 ezkontza adiskidetze akatsak infidelitatearen ondoren saihestu\n10 ezkontza adiskidetze akatsak infidelitatearen ondoren saihestu\nPosible al da bikote bat desleialtasun baten ondoren adiskidetzea\nGalderarik al duzu zure ezkontide infidelarentzat\n10 ezkontza adiskidetzeko ohiko akats desleialtasunaren ondoren saihesteko\nZeintzuk dira desleialtasunetik sendatzeko etapak\nIa edozer gauza da lankidetza batean, komunikazio irekia, zintzoa eta batzuetan asertiboa dakarten lotura partekatzen baduzu. Sekretuak, gezurrak eta pentsaezina daudenean, konpontzea ia ezinezkoa den erorketa eragin dezakeen afera.\nBeren burua desleialtasunaren biktima aurkitzen duten bikotekideentzat, adiskidetzearen aukera dago iruzurra egin ondoren eta konfiantza berreskuratu edo harremana utzi nahian aurrera egin ondoren. Askok konponketak egin nahi dituzte euren buruaren hainbeste lankidetzan inbertitu ostean.\nZoritxarrez, askotan, infidelitatearen ondoren saihestu beharreko 10 adiskidetze akats ohikoak izaten dira, eta horietako gehienak errudunak dira. Akatsen arrazoiak sinpleak dira; pentsamolde minduta ari dira argi eta garbi pentsatzen.\nZorionez, hauek aldez aurretik ezagutzeak eredu berean erortzen lagunduko dizu edo, agian, lagun bati.\nEgia esan, desleialtasunaren ondoren adiskidetzea bikotearen indarraren araberakoa izango da aferaren aurretik. Biek beste pertsonarekiko maitasun izugarria sentitzen duten lankidetzak, bestearen konpainiaz gozatzeko denbora dibertigarririk gabe, sexu-intimitatea osorik eta puntu honetarako elkarrekiko errespetua ezkontza adiskidetzea ondorioztatuko luke.\nZeure buruaren hainbeste (denbora, esfortzua, energia, emozioa) beste pertsona batean inbertitzea ez da hutsegite bat egiten duenean bakarrik gelditzen, okerraren sakontasuna gorabehera.\nBikote bezala garatzen ari zaren istorioari gehitzeko beste orri bat da. Gauzak ez dira errazak hazten eta garatzen zaren heinean. Etengabe frogatu behar izaten ari zarela erronkei bezain gogorrak aurre egiteko gai zarela, baina beti aurkitzen duzu ezkontza adiskidetzeko modua bikote indartsua zarenean.\nBikote ahula bazina, hasteko, agian ez da bizirik aterako, ez behintzat hirugarren profesional baten laguntzarik gabe. Galdetzen bazara zenbat denbora jasan dezakeen ezkontzak infidelitatea , egiaztatu hau aztertu .\nJakina, galdera ugari etorriko zaizkizu burura zure ezkontideak beste pertsona batekin duen harremana aztertzerakoan. Horietako batzuk zure babeserako saihestu nahi dituzu, beste batzuk ezagutzea merezi dituzun.\nBegiratu batzuk hemen horrekin zeure burua prestatu dezakezu.\nLankidetza aproposa dela uste duzunean, ez duzu espero biok gainditu ezin dituzun arazorik. Horretan bazkide gehienak harreman mota ez dute euren bikote leialak harreman bat izango lukeen eta benetan itsututa dauden norbait bezala ikusten.\nMota horretako minak zulatu literal baten antza izan dezake, zentzu txarrenean galera baten parekoa ia, hor egon arren. Bihotzez eta arimaz dedikatzen zaren eta maite duzun pertsonak bakarka eta kontzienteki traizionatu zaitu.\nJende gehienentzat zaila da jakitea zer egin behar den jakin ondorengo lehen momentuetan, are gutxiago adiskidetzearen nozioa ezkontzan.\nLehenengo joera joan behar dutela da, eta benetan, ideia ona da zure pentsamenduak bateratu arte, beraz, ez dituzun ezkontza adiskidetze ohiko 10 akats egin infidelitatearen ondoren saihesteko.\nKontuan hartu nahi duzun ala ez erabakitzea nola uztartu harremana iruzurra egin ondoren pentsamendu handia eta lasaia hartuko du emozio indartsu hauek lasaitzeko aukera dutenean.\nEzinbestekoa da zure buruari sentitzeko denbora ematea eta, ondoren, aukera anitzak asmatzeko lan egitea, desleialtasunaren ondoren adiskidetzeko aukera barne. Aurki itzazu ezkontza honekin infidelitatearen ondoren senda daitekeen gidari .\nIkus dezagun nola egin infidelitatearen ondoren saihestu beharreko ezkontza adiskidetzeko ohiko 10 akatsetako batzuk egin gabe.\n1. Erabaki esanguratsuak hartzea\nAskotan, bero-beroetan, beren burua desleialtasunaren biktima diren bikoteek berehala erreakzionatzen dute euren etorkizunean eragina izango duten erabaki xumeekin, gauzak ondo pentsatu gabe.\nErronka da, baina egin daitekeen gauzarik onena ez da min hartutako lekutik irtetea. Horrek benetan esan nahi ez duzun zerbait esango du zure bikotekideak jasaten ari zarenaren antzeko mina sentiarazi nahian.\nAgian ez zara konturatzen indartsu bat gozatu bazenu, lankidetza osasuntsua desleialtasunaren aurretik, zure bikotekideak errua, lotsa eta, gainera, bihotz-min hori pasatzearen mina jasaten ari da.\nGehienetan, itzuliko balute, egingo lukete. Egokiena, denbora hartuko duzu zure emozioak prozesatzeko eta aurre egiteko leku logikoago batera iristen zarenean.\n2. Ez barneratu\nLarritu nahi ez baduzu ere, garrantzitsua da emozioak ez barneratzea. Utzi zeure buruari sentitzen ari zarena bizitzen eta egin asteetan, hilabeteetan eta sentitu behar dituzun bitartean.\nPasatuko zara doluaren etapak tarte batez, eta gero onartzen hasiko zara, baina, horren ostean, gorabeherak izango dira oraindik.\n3. Ez ahaztu zeure burua\nZure bikotekideak harreman bat izan zuen beste pertsona batekin zure logelan sartuz. Zuek biek jarraitzen baduzue a intimitate osasuntsua , komeni da lehen mailako arretako medikuarekin hitzordua hartzea, sexu-transmisiozko gaixotasunik jaso ez duzula ziurtatzeko.\nBertan dagoen bitartean, komeni da zure atsekabeari aurre egiteko aholku batzuk jasotzea, medikuari zure ongizate fisikoan eragin txarrik ez dagoela ziurtatzeko.\n4. Defentsan jarri\nGogoratu beharreko gauza bat, afera bat gertatzen denean, ezkontza sendoa zen ala ez, edo adabaki latza pasatzen ari zinela, edo norbaitek tratatzen zituen gaiak zeuden horrelako transgresio bat izateko.\nBiktima erabat errugabea erreklamatzen saia gaitezke ere, bi behar dira ezkontza akatsik gabekoa egiteko eta bi gauzak uh-oh puntura ekartzeko. Ez dago ezkontza perfekturik. Infidelitatea gertatzen denean, zuek biek elkarrekin lan egiteari utziko zinatekete nolabait.\nGarrantzitsua da norbere buruari errua ez leporatzea edo behatzak seinalatzea, batez ere biok lan egin nahi baduzue gorde ezkontza infidelitatearen ondoren .\nNaturala da gaia eztabaidatu nahi izatea, eta zer, zergatik, agian nola eta behin betiko nori buruz hitz egin beharko zenuke, baina ez duzu galdera intimorik egin nahi, horrek min gehiago ekarriko duelako.\nUtzi galdera orokorren esku, zure bikotekidearen arrazoia betetzen lagunduko dizutena egin zuena egiteko.\nIkusi adulterioaren ondoren adiskidetzea planifikatzen ari zarenean egin beharreko galderak aztertzen dituen bideo hau:\n6. Beste alderdiarekin jarraitzea\nInfidelitatearen ondoren saihestu beharreko ezkontza-adiskidetze-akats arrunten artean, ez duzu zure bikotekidearekin harremana izan duen pertsonarengana iristen saiatu behar.\nHorrek beharrezkoa ez den balizko liskar itsusi bat baino ez du ekarriko. Behar duzun informazio guztia zure bikotearengandik etorriko da. Denek itxiera bilatzen duten arren eta hau prozesu horren zati gisa ikusten duten arren, ez da horrela. Besterik gabe, ezertarako balio ez duten drama gehiago sortzen ditu. Utzi.\n7. Oroigarri koherentea\nBada desleialtasunaren ondoren ezkontza bizirik zure helburua da, ez da posible izango zure bikotekideari traizio egin dizula etengabe gogorarazten badiozu.\nBerriz ere, lagungarri izango litzateke inoiz zure buruari errua leporatzen bazaio bikotekide bat zugandik alde egiteagatik, baina bi pertsona behar dira elkarrekin ahalegin osoz lan egiten duten lotura sendo eta osasuntsu batez gozatzeko.\nHori apur bat apurtzen denean, adabaki latza edo aldi baxua izan, barkatu beharreko akats bat egin liteke. Bikotekide horri baldintzarik gabeko maitasuna eta debozioa dituzunean, akatsak, baita horrelako traizio esanguratsuak ere, gauzagarriak dira.\nDenbora dezente behar da konponketak eta konfiantza berreraikitzea , baina ez da ezinezkoa. Etengabe akatsak gogoratzea ez da ezkontza adiskidetzeko bidea.\n8. Partekatzea ez da zaintzea\nZure harreman pertsonalaren xehetasun intimoak modu pribatuan eztabaidatu behar dira, eta xehetasun horiek partekatzeko asmoa baduzu, hau zure bikoteari jakinarazi behar diozu gogoeta huts gisa.\nBai, errespetu falta nabarmena zegoen beste pertsona batekin ezkontza-batasunetik ateratzean. Hala ere, errespetu falta nabarmena duzu zure lagun eta familian zehar zabaltzen baduzu, batez ere zure plana desleialtasunaren ondoren adiskidetzen bada.\nNoizbait, adiskidetu ondoren, zure bikoteak talde horiekin berriro sozializatu beharko du eta lotsa sentituko du hori egiteagatik, desleialtasun-ezkontzari buruz helarazi duzun mezuaren bidez.\nSeme-alabak dituen bikote orok ziurtatu behar du haurrak ez direla gertatzen ari den horretan parte hartzen. Gurasoen gaiak pribatuak dira eta gurasoen artean mantentzea behar dute, seme-alabek guraso bakoitzaren iritziak dituzten bezala gordetzeko aukera emanez.\nInork ez luke ume batengana joan behar bikotekide bati buruzko istorioekin. Hori bikotekidearekiko errespetu falta izateaz gain, haurrentzat kaltegarria da.\nInfidelitatearen ondoren saihestu beharreko ezkontza adiskidetzeko ohiko 10 akatsetako bat hirugarren baten laguntza ez bilatzea da, batez ere biak zure emozioekin borrokan ari zarete eta ezkontza desleialtasunaren ondoren nola adiskidetu.\nBaliteke jakin nahi duzula harremana konpondu eta berritu , baina ez dakizu nola egin, konfiantza berriro garatzea zure kabuz lantzen ez dakizun erronka baita.\nBikote terapia profesionala prozesu horretan lagun zaitzake, eta errurik gabe aurre egiteko metodoetan ere gidatzen zaitu. Egiaztatu infidelitatearen traumatik nola senda zaitezkeen azaltzen duen aholkularitza-literatura.\nLehentasuna da ulertzea zuetako bakoitzak sentitzen dituen emozioak desleialtasunetik eta bizitako minetik ez direla egun batetik bestera desagertzen. Denbora handia behar da sentimendu horiek sendatzeko eta berreskuratzeko bidean lan egiteko.\nKontuan izan beharrekoa sendatuko zarela da. Ezinbestekoa da positibotasun hori mantentzea. Prozesuan igaroko dituzun faseetako batzuk aurki daitezke hemen .\nBerradiskidetzeak ezkontzan zer esan nahi duen hausnartzen duzunean, batez ere desleialtasun baten ondoren, zintzotasunez beste maila bat eraikitzen da. Pentsa ezazu bizitzaren zentzuan orbain bat botaz hemen, ile gris bat edo han zimur gorputzera.\nHoriek irabazten dituzu. Planeta honetako gerlari gisa izendatzen zaituzten zure gudu-markak dira, zure gaztetako bertsio askoz indartsuagoa eta sendoagoa. Horrela, ezkontza batean joan eta etorriko diren probak eta tribulazioak zu joan ondoren belaunaldiek hitz egiten duten istorio ezin hobean bihurtzen dute.\nGudu horietan lan egiten duzu eta bizirik irauten duzu, maite, estimatzen duzulako eta elkarri nahikoa errespetatu horretarako. Ez da erraza, baina merezi du. Hori da azken finean axola duena.\nnola izorratu ezkondutako emakumeak\nnola utzi zure seme helduari gaitzeari uzteko\nama bakarreko arazoekin ateratzea


Kulturaren kudeatzaile eta programatzailea da, Filosofian lizentziatua Madrilgo Unibertsitate Complutensean, eta Carlos III. Unibertsitateko Kulturaren Kudeaketari buruzko masterra egin zuen. Kultura programazioaren arloan laguntzaile lanak egin ditu Academia de las Artes y Ciencias Cinematográficas de España eta Círculo de Bellas Artes de Madrid moduko instituzioentzat. Hainbat jaialditan lagundu izan du, horien artean, Festival de Cine Independiente y de Culto Cinemad, Festival Eñe, Festival ECO edo Rizoma jaialdietan. 2016an, Kunsthalle Lissabon arte gelako komisario laguntzaile izan zen eta Lisboako Galería Vera Cortês galeriako lantaldeko kide izan zen 2017an eta 2018an.\nAlfredo Ruiz Arias Mexikoko Hirian jaio zen 1992an. Unibertsitate Interkontinentalean Komunikazioa ikasi zuen, eta, jarraian, artearen historia, arte latinoamerikarra, komisariotza, eta abarrekin lotutako hainbat UNAM, SOMA eta MUAC instituziotan ikasi zuen. Ondoren, zinema zuzendaritza ikasi zuen Taller de Cine Mantarraya eskolan, eta bertan gauzatu zuen haren lehen film luze dokumentala, Jondo. Haren Discurso de la Estabilidad lanak Concurso Nacional de Videoarte Universitario - Visiones del Arte lehiaketaren 4. edizioa irabazi zuen, 2014an. 2015ean Ekialde Erdikoko deserriratutako artisten inguruko erakusketaren komisario izan zen, Ateneo Español de Méxicon (MEXILIO). Conejo Blanco haren film laburra Cannesko zinemaldiko Short Film Corner atalean hautatu zuten, eta baita beste jaialdi batzuetan ere. Egun lan dokumentala egiten ari da ahanzturan gelditutako antzinako praktika batzuen inguruan, horien artean, Mexikoko gatzaren lanaren inguruan.\nIkerkuntza proiektu hauetan parte hartzen du:\n2004. urtea ezkero, proiektu independenteen eta telebistako programen errealizatzailea eta produktorea izan da. Fikziozko film labur hauek ekoitzi ditu: Juancho el Parajero, Bromelias, Señorita María, La Falda de la Montaña. Azken hori Rubén Mendozak zuzendutako dokumentala da, eta hainbat jaialdi irabazi ditu, adibidez, Locarnoko kritikaren astea. 2014ra bitarte, Señal Colombiako produktore exekutibo izan zen (Kolonbiako hezkuntza eta kulturarako telebista publikoko katea). Egun, haren herrialdeko kultura ministerioko aholkulari lanetan dabil telebista kultural eta publikoaren arloan, baita ez-fikziozko ikus-entzunezko generoen inguruan ere.\nDonostian jaio zen 1996an, Ikus-entzunezko Komunikazioan graduatu zen Mondragon Unibertsitatean, eta Komisariotza ikasten ari da. Epaimahai gazteko kide izan da Donostiako zenbait jaialditan, horien artean, Donostiako Zinemaldian. 2017an, ikasketa praktikak egin zituen Donostiako Sr. Y Sra. ikus-entzunezkoen produktorean. Urte berean, ikasketetatik kanpoko praktikak egin zituen Zinemaldian, Leire Apellanizek zuzendutako teknika departamentuko laguntzaile moduan.\nKultura Ondareen Kontserbazio eta Zaharberritzeari buruzko Gradua gradua burutu zuen Escola Superior de Conservació i Restauració de Bens Culturals de Cataluña (ESCRBC) eskolan. Artxiboko dokumentazioaren zaharberritze praktikak egin ditu Andorrako Artxibo Nazionalean. Ikus-entzunezkoen mundua eta argazkigintza dira haren pasioak.\n1994an sortu zen Coruñan. Lehenik arkitekturari interesatu zen, eta ondoren zinemari. Humanitateak eta Ikus-entzunezko Komunikazioa ikasi zituen Madrilen, eta sari berezia lortu zuen Humanitateetan. Ikasketa garaian Erasmus urte bat egin zuen Boloniako DAMS Unibertsitatean. Ikasketa bukaerako bere lana hau izan zen: Filma, bizitzen den lekua: zinema-esperientziari buruzko azterketa proposamena. Bertan, ikertzen zuen C. Norberg-Schultz arkitektoak proposatu existentzia-espazio kontzeptuaren aplikazioa zinema mailan. 2018an Madlab Makers sortzaile elkartearekin parte hartu zuen Modelizazio transmateriala. Klitoriaren anatomia proiektuan Clitoris power prototyping dokumental laburreko gidoilarikide, zuzendarikide eta muntatzaile gisa, zeina Veneziako Arkitektura Biurtekoan aurkeztu baitzen, Espainiako pabiloian (Becoming).\nArtearen Historiako graduatua da Bartzelonako Unibertsitatean, eta Kultura Ondareen Kontserbazio eta Zaharberritzean tituluduna da Kataluniako ESCRBCn, dokumentu grafikoen espezializazioan. Instituzio publikoekin eta lantegi pribatuekin aritu izan da elkarlanean liburuak, lan grafikoak eta artxiboko dokumentazioa zaharberritzen. Haren azken lanen artean, nabarmentzekoa da Josep Palmarolaren (1868-1928) funtsaren ikerketa eta tratamendua; funts hori posta txartelez, beiran egindako argazkien negatiboz, eta Fernando Albericio (1920-2016) aragoidar kartelgilearen kartel berreskuratuz osatuta dago.\nGranadakoa da, eta Malagako Unibertsitatean Ikus-entzunezko Komunikazioan lizentziatu zen; ondoren, ikaskide batzuekin batera, Magnolia izeneko aldizkaria sortu zuen, zinemaren kritika eta analisia online argitaratzen zituen argitalpena, hain zuzen. Geroztik, hainbat hedabide espezializaturekin kolaboratu du; bitartean, diziplina anitzeko prestakuntzarekin jarraitu du. VideoLab masterra burutu zuen, eta, gaur, zinema kritika komunikazioarekin uztartzen du. Punto de Vista prentsa kabineteko kide izan zen, eta Festival Internacional de Jóvenes Realizadores de Granada jaialdiaren antolakuntzan parte hartzen du.\nBartzelonan jaio zen, eta Bartzelonako Unibertsitate Autonomoan lortu zuen Ikus-entzunezko ikasketen lizentziatura; ondoren, Pompeu Fabra Unibertsitatean ikus-entzunezko muntaiei buruzko graduondoko bat egin zuen. Zinema sortzaile eta ikertzailea da. Suedian eta Islandian jardun izan da. Haren lanak eta kezkak espazio intimo baten barnean kokatzen dira; bertan, zinema hizkuntza erabiltzen du bizitzearen inguruko galdera partekatu bat egiteko, memoriaren eta munduaren formen bidez.\nJerezen jaio zen 1996an. Zinemagintzan graduatu zen, eta argazkigintza zuzendariaren aipamena egin zuen; hala eta guztiz ere, zinemagile amateurra da. Komiosariotzarako eta zinemaren historiaren eta teorien ikerketarako norabidea du.\nUclés, Cuenca, 1995. 2013an hasi zituen unibertsitate ikasketak, ESCAC (Escola Superior de Cinema i Audiovisuals de Catalunya) goi eskolan, eta bi urte geroago, argazkigintza zuzendari izateko espezializazioa egin zuen. 2018an graduatu zen argazkilaritza zuzendari moduan, Celia Giraldoren Te busco en todos eta Sara Fantovaren No me despertéis filmetan jardun ondoren (bigarrena KIMUAK 2018 katalogorako hautatu zuten). Halaber, kolorista eta zuzendari laguntzaile lanak ere egiten ditu, baina gehiago interesatu izan zaio beti zinemagintzaren alderdi teorikoa.\nECAMen (Madrilgo Zinemaren eta Ikus-entzunezkoen Eskola) ikasitako zinemagilea da, eta Dokumentalen Zinemagintzan graduatu zen New York Film Academy akademian. Haren lanaren oinarria da zinema dokumentalaren ikuspegi konprometitua erakusten duela, bai sozialki eta baita arte hizkuntza moduan ere. 2016an, Lenda Negra zuzendu zuen, eta 2017an estreinatu zen Play-Doc nazioarteko jaialdian. Haren lanak El Círculo de Bellas Artes (Madril), Ionion Center (Grezia), Werktank (Belgika) edo Mondo Galería (Madril) arte espazioetan aurkeztu dira, besteak beste. Gainera, PHotoEspaña jaialdian parte hartu zuen 2017an eta 2018an. ESFINGE laburmetraia estreinatuko du Parisko Festival des Cinémas Différents et Expérimentaux jaialdian, 2018an.\nElizabeth Dexter Yorkshire-ekoa da (Erresuma Batua). Ikasketak Central Saint Martin’s eskolan, King’s College London ikastetxean eta North Carolina Chapel Hill unibertsitatean egin zituen. Oberhausen-eko mintegian parte hartu zuen, eta MoMA-ko Zinema Departamentuan egoiliar izan zen. Hainbat programa aurkeztu izan ditu zinema eta jaialdi ugaritan, eta ikerketa laguntzaile izan da zinemari eta arteari buruzko argitalpen espezializatuetan; besteak beste, Yale-k argitaratutako argitalpenetan. Era berean, mugimenduko irudiaren arloko artisten ekoizle izan da, eta epaimahaikide jardun du hainbat jaialditan. Bereziki, animaliei buruzko ideiak, dokumentalak, xelebrekeriak eta zinemako muturreko praxiaren historiak interesatzen zaizkio.\nArte Ederretan lizentziatu zen Euskal Herriko Unibertsitatean, eta teknika grafikoetan espezializatu zen. Ikasketen azkeneko ikasturtea Berlingo Fachhochschule für Technik und Wirtschaft zentroan Erasmus bekarekin; gero, Bartzelonara joan zen bizitzera eta hiriko bertako zinemaldietatik elikatzen hasi zen, eta, horiei esker, askotariko zinema ikuspegiak ezagutu ditu.\nEva Sacristán Iruñean jaio zen 1995ean, eta zinema, argazkigintza eta literatura ditu pasio nagusiak. Kontakizunak idazten ditu, ilustrazioak egiten ditu, eta zinema dokumentalaren eta zeluloidearen arlorantz jotzen du batez ere. Azken urteetan, hainbat proiektu garatu ditu, adibidez, Adaptátix irrati-komikia edo ¿Quién se fía de Lucía? haurren telesaila. Era berean, Alborada literatura aldizkariko edizio batzordekide izan da, eta prestakuntza jaso du sormenezko idazketaren eta eleberrien lantegietan. 2016an Università La Sapienza unibertsitatean (Erroma) hasi zen ikasten. Duela gutxi, Filologia Hispanikoan eta Ikus-entzunezko Komunikazioan graduatu da Nafarroako Unibertsitatean.\nBogotá Short Film Festival - BOGOSHORTS eta Movimiento BOGOSHORTS zinemaldietako programazio burua da. Antioquia Unibertsitateko ikus-entzunezkoen eta multimediaren arloko komunikatzailea da. Ekitaldien produktore eta komunikatzaile lanetan aritu zen, adibidez, VARTEX Medellín bideo artearen eta bideo esperimentalen erakusketan (2013tik 2015era), Pantalones Cortos film laburren maratoian (2014) eta Santa Fe de Antioquia zinemaldian (2014), besteak beste. Cultura AV taldearen emanaldi programaren garapena eta talde horren film laburren banatze prozesua koordinatu zuen 2015. urtera arte.\nGlasglowkoa da, eta The Glasgow School of Art eskolan graduatu zen 2010ean. Jamesek inprobisazioarekin eta egitura burutsu batekin egiten du lan. Duela gutxi egin du 4 Day Weekend Underground errepideko filma; filmak bi ihesbide hedonista jarraitzen ditu, eta, bidean, zoriontasun momentuak topatzen dituzte etorkizuneko paisaietan barna. Paisaia horiek etorkizun erabat kontrolatua erakusten dute; bertan, legez kanpokoa da bidaiatzea eta izpiritu arraroak zaintza dronekin nahasten dira. 2017an, Jamesek Ross Little bideo instalazioekin egin zuen lan Habanan egindako hiru film laburretan («1957 Chevy Apparition» film erakusketan eman ziren). Margaret Tait Residency saria eman zioten O.K. Rick lana burutzeko Orkada uharteetan, 2015ean.\nIkus-entzunezkoen arteetan lizentziatu zen Argentinako Arteen Unibertsitate Nazionalean. Los locos no se ocultan eta La noche de San Juan film laburrak zuzendu ditu. Bere opera prima, La Cuarta dimensión (INCAA institutuaren laguntzaz eta Boliviarekin koprodukzioan egina) BAFICI jaialdiko 20. edizioan estreinatu zen, eta epaimahaiaren aipamen berezia lortu zuen. Zuzendari aritu du Berlinale Talents BAn, eta, egun, bere bigarren film luzearen post produkzioa egiten ari da, Desaparecer (WIP Cine de Mar del plata nazioarteko zinemaldia, Habanako zinemaldiko gidoi berrien atala, Fondo Nacional de las Artes).\nZinemagilea. Los galgos eta Mañana vendrá la bala film laburrak eta Los mutantes film ertaina zuzendu ditu. Haren lanak jaialdi ugaritan eman dituzte, adibidez, Entrevues de Belfort zinemaldian, Zinema Europearraren Sevillako jaialdian, eta Ficunam, Zinebi, VGIK, D’A de Barcelona, Márgenes Porto/Post/Doc jaialdietan. Azorín «lacasinegra» taldeko kidea da, eta talde horrekin garatu ditu zinema ekoizpenerako eta zabalkunderako forma garaikideekin uztartzen duten hainbat proiektu. Lacasinegra hainbat kultur zentrorekin aritu da elkarlanean, adibidez, Tabakalera, IVAM eta CCCB zentroekin. Pas à Genève da oraingoz haiek egindako film luze bakarra.\nGradua Irudi Laborategian (2012) eta Ikus-Entzunezko Proiektuen eta Ikuskizunen Errealizazioan. 2016an amaitu zuen Ikus-Entzunezko Sorkuntza Garaikidearen inguruko Bideolab masterra Madrilgo Lens eskolan. Ondoren, ikus-entzunezko zenbait proiekturen errealizazioari ekin zion: Leihoak (2015), Benito Ansola sarien bekaduna; Hitzen Lotura (2015), ZINEBIn; eta Gogoratzen (2017), CCCBn eta Círculo Bellas Artesen programatu zutena. 2016an, Festival Filmadrid jaialdian epaimahaikide gazte izateko hautatu zuten, eta, ondoren, Bartzelonako Unibertsitate Autonomoan Sormenezko Dokumentalgintzan masterra burutu zuen, Buenos Días España (2017) filmarekin. Film hori hainbat jaialditan saritu dute, esaterako, Alcine jaialdian, Festival Internacional de Huesca eta Docsvalència jaialdietan… Orain, Eguzkilorea egiten dihardu; proiektu hori hainbat jaialditan hautatu dute gara dadin, esaterako, Mentoring project topaketan (L’alternativa, 2017), Zineleku jaialdian (2017), ZLABen (2018) eta DocsLaben (DocsValència, 2018).\nEuskal Herriko Unibertsitatean graduatu zen Kultura Ondareen Kontserbazio eta Zaharberritzeari buruzko Graduan. Southamptonen jaioa, egun Tuteran bizi da. Europar Institutuaren beka bat irabazi zuen The restoration of the archeological wood with particular regard to the wooden artifacts of the Egyptian civilization ikastaroan, Sirakusan (Sizilia).\nJade Indie Faith Los Angeles eguzkitsuan jaio zen, Kalifornian. Arte eszenikoak eta literatura klasikoa ikasi zituen Los Angelesko eskola alternatibo batean, eta, ondoren, bizitza osoko obsesio izan duen horretan profesionalki aritzea erabaki zuen, hots, zinemagintzan. Hasieran, ekoiztetxe independenteekin eta aurrekontu txikiko eta haren intereseko proiektuekin hasi zen lanean. Bi film luze eta hamaikatxo film labur editatu ditu; egun, film laburrak eta bideo musikalak zuzentzen, idazten, grabatzen eta editatzen dihardu.\nZinema espezialitateko batxilergoa egin zuen, zeina Richard Linklater zinemagileari buruzko lan baitekin eta lau film laburrekin amaitu baitzuen. 2017an, D’A Film Festival jaialdiko Campus d’Autor ekimenean eta Jóvenes Programadores lantegian (A Bao A Qu, Moving Cinema) parte hartu zuen. Prentsarentzat lanean aritu zen Sitges Film Festival jaialdiaren 50. edizioan, Berlin Film Festivalen 68. edizioan, eta Venezia75ean. Konferentzia bat eman zuen CCCBko barne diseinuko masterrean, eta bideo batzuk egin zituen HArquitectes estudioarentzat eta CCCBrentzat. EQZEn hasi da La Sal proiektua garatzeko.\nJ. Schaus artistaren lanak narraziozko filmak bideo-artea, soinua, musika eta performancea uztartzen ditu. Floridan jaio eta hazi zen; ondoren, urte batzuk eman zituen metroko musika proiektuetan birak egiten. 2012an, Chicagora joan zen bizitzera eta film laburrak egiten hasi zen. 2016an Arte Ederretako masterra eskuratu zuen University of Illinois unibertsitatean, Chicagon (UIC), eta, 2018an, St. Francis Hears a Noise zientzia fikziozko komedia esperimentala amaitu eta aurkeztu zuen.\nJosé María Avilések zinema zuzendaritza ikasketak burutu zituen Buenos Airesko zinema unibertsitatean. La muerte del maestro film luzea eta Conversaciones en el Jardín, Speed Paradise eta Ricchieri film laburrak zuzendu eta idatzi zituen. Haren lanak hainbat erakusketa eta jaialditan erakutsi dira, horien artean Rotterdamen, BAFICI jaialdian, Biarritzen, São Paulon eta Friburgon. Halaber, José Maríak zinema muntatzaile lanak egin ditu hainbat film luze eta laburretan.\nKultura Ondareen Zaintza eta Zaharberritzean graduatua (EHU/UPV) eta Kultura Ondarearen Ebaluazioa eta Gestioari buruzko masterra ikasi du (USAL). Zaharberritzaile moduan material arkeologikoarekin hainbat aztarnategietan egin du lan [Turó del Montgròseko gotorleku iberikoa eta Arrolako Oppiduma] eta Bizkaiko Arkeologi Museoan. Halaber, beste motatako materialetan esku hartu du, tradizionalenetatik arte garaikidera arte.\nJulieta Juncadella Buenos Airesen jaio zen. Produkzio zinematografikoko ikasketak egin zituen ENERC eskolan. Fiora film laburra ekoitzi zuen (Martina Juncadella eta Martín Vilela zuzendariena, 2017); film horrek sariak jaso zituen Argentinan, eta Donostiako Zinemaldian izan zuen nazioarteko estreinaldia. Bestalde, No me imagino siendo vieja ere (Martina Juncadella, 2018) film laburra ere ekoitzi zuen, BAFICI20an estreinatua. José María Avilésen opera primaren (La muerte del maestro) banatzaile lanetan lagundu zuen, Rotterdamen estreinatu zena 2018an. Martina Juncadellarekin batera, Una Presencia zinema ekoiztetxea sortu zuen 2016an; orain, ekoiztetxe hori bi film luzerekin ari da lanean.\nIkus-entzunezko Komunikazioan lizentziatu zen Palermoko Unibertsitatean. Ikus-entzunezkoen produktorea eta errealizatzailea da, eta film dokumental eta fikziozkoetan –luzeak zein laburrak– parte hartu du Argentinan, Kolonbian eta Espainian. Haren filmak mundu osoko zinemaldietan hautatu dituzte, horien artean, Cannesen. Komunikazio instituzionaleko eta eduki digitaleko produkzioetan laguntzen du. Irakasle lanetan aritu zen Buenos Airesen (UP, Alliance Français), eta boluntario aritu zen Zinema Museoko zinetekako laguntzaile moduan. Gainera, hainbat hedabiderentzat idatzi zuen, gaztelaniaz eta ingelesez.\nZinema Zuzendaritza ikasi zuen Universidad del Cine unibertsitatean. Argazkigintzan eta zinema antologikoan espezializatu zen, 35 mm-ko, 16 mm-ko eta s8 mm-ko formatuan. Médano Cine bere produktore independentearekin, ikus-entzunezko edukia sortzen du 2013 ezkero. Forastero (2015) ekoitzi eta zuzendu zuen, haren opera prima, eta hainbat jaialditan eman zen, besteak beste BAFICI, Mar del Plata, Riviera Maya eta São Paulo jaialdietan. Haren lanak Buenos Airesko Arte Garaikideare Museoan (MACBA), San Martin Kultur Zentroan edo Conti Kultur Zentroan erakutsi dira. 2013 Zinema Laborategia egin zuen Universidad Torcuato Di Tella unibertsitatean, Martín Rejtman eta Andrés Di Tella artisten gidaritzapean. Kritika zinematografikoa ikasi zuen eta El Amante Cine aldizkarian kolaboratu zuen. Gaur egun, Perro Blanco web orrirako idazten du. 2017an, Universidad Torcuato di Tella unibertsitateko zinema programan parte hartu zuen, besteak beste Andrés di Tella, James Benning, Joao Moreira Salles eta Agustín Mendilaharzu zinemagileen gidaritzapean. El entusiasmo haren film luzea egiten dihardu orain, José Biancoren La pérdida del reino filmaren egokitzapen aske eta esperimentala.\nDonostian jaio zen 1996an, eta Arte Ederretan graduatu zen Madrilgo Unibertsitate Complutensean. Lana askotariko diziplina artistikotan garatzen du, batik bat ikus-entzunezko saiakeran eta argazkigintzan. Hainbat talde erakusketatan parte hartu du, adibidez, Dpiedra erakusketan (Madril, 2016), La naturaleza del círculo erakusketan, Blur erakusketan eta El País de Los Tuertos ikus-entzunezko erakusketan, Círculo de Bellas Artes zentroan (Madril, 2018). Lan bat dauka UCMko Arte Ederren Fakultateko dominen kabinetean eta Burgosko Bodegas Valdueroko upeltegiko erakusketa gelan.\nZinema zuzendari, gidoilari eta produktore espainiarra. Burgosko probintziako herrixka batean hazi zen. 11 urte zituela, El Aaiún saharar kanpamentura joan zen. Hilabete batzuk lehenago ezagutu zituen Handi eta Mohamed, Espainian harrera familietan egon ziren haren adineko bi haur, eta kanpamentura joatean, haiekin berriro elkartzeko aukera izan zuen. 13 urte geroago, Arjeliara itzuli zen, Sé que tú quieres las montañas haren lehen film laburra grabatzera; bitartean, ECAMen ari zen ikasten Zinemagintza Dokumentala, ikasketen lehen promozioan.\nZuzendaria eta muntatzailea da, eta zineman eta publizitatean dihardu. 2009an, «lacasinegra» ikerkuntzarako eta ikus-entzunezkoen jardunerako taldea sortu zuen, irudiaren formatu berrien esperimentazioa oinarri hartuta. Haren lanak erakutsi izan dira Centro Madrid zentroan (Madril), CCBC galerian (Bartzelona), Tabakaleran, Ginebrako arte garaikidearen erakusketan edo Progres fundazioan (Berna). 2013an, Pas à Genève film luzea egin zuten, zeinak parte hartu baitzuen Festival de Cine Europeo de Sevilla, Cinema D’Autor, Márgenes, Lima Independiente edo Festifreak jaialdietan, besteak beste. Halaber, El Racó film laburraren zuzendaria da. 2016an Una vez fuimos salvajes film luzean egin zuen lan muntatzaile eta gidoilari moduan; jaialdi ugaritan eman zuten, Alcances saria eman zioten film onenaren atalean, eta baita Numax saria ere. Aurten aurkeztuko du bere lehen film luzea, Pasolini zinemagilearen Comizi d'amore filmean oinarritzen dena. Gaur egungo sentitzeko moduen inguruko ikerketa egiten du bertan.\nBuenos Airesko Unibertsitatean lizentziatu zen arte ikasketetan, zinema eta antzerki ikasketetako espezializazioarekin. 2008-2009 urteetan Palermoko (Argentina) Unibertsitateko Diseinu eta Komunikazio Falkultatean aritu zen irakasle, ikerketarako metodologiaren alorrean. Era berean, zinemaren inguruan hainbat argitalpen egin ditu hedabide grafiko eta digitaletan. Egun Bartzelonan bizi da, eta, bertan, ekitaldietan lagundu du, esaterako, Video Arte Loop Fair nazioarteko jaialdian.\nMaui Alenak ikus-entzunezko koordinatzaile lanak egiten ditu Buenos Airesko Bienal Arte Joven plataforman. Azken bi edizioetan, garapen proiektuak zituzten 50 zuzendari gazte igaro dira bertatik. Bestalde, Recoleta kultur zentroko programatzaile lanetan dihardu; espazio horretan, azken hiru urteetan Argentinako 60 film baino gehiago eman dituzte, eta beren lanak aurkeztera etorritako hainbat zuzendariren bisita ere izan dute, besteak beste Raymond Depardon, Joao Moreira Salles edo James Benning artistenak. BAFICI jaialdiko sei ediziotan lan egin izan du, arte produktore moduan eta lan arloko koordinatzaile moduan; Mar del Plata jaialdian, programazio lantaldeari lagundu zion zazpi urtez; eta Bs. As. Film Commission komisioan aritu zen bi aldiz Cannesko eta Berlingo jaialdietarako misio komertzialak antolatzen.\nMilica Jovcic Belgradeko (Serbia) artista bisuala eta zinemagilea da. Psikologian eta Multimedia Errealizazioan graduatu zen. Haren obra film esperimentalek, super 8/16 mm-ko film saiakerek eta ikus-entzunezko performanceek osatzen dute; haiek sortzeko, maiz erabiltzen ditu Yugoslaviako film amateurrak eta familia filmak. 2013. urtea ezkero, Svetloton artistek kudeaturiko zinema laborategiko kide da. Laborategi hori Belgraden sortu zuen 8/16 mm-ko zinema formatuekin lan egin nahi zuten egileak elkartzeko helburuz.\nMultimedia motako ikus-entzunezkoen errealizadorea. Ikus-entzunezko Komunikazioan lizentziatu zen Euskal Herriko Unibertsitatean. Sorkuntza musikala eta eszenikoa uztartu ditu sorkuntza artistikoaren bidez, ikus-entzunezko piezak zein pieza dokumentalak eginez; lanok nazioarteko hainbat jaialditan ibili dira. Txalap.ART kooperatibaren produktorea izan da, eta musikari eta euskal dantzari buruzko proiektu kulturalak kudeatu ditu; horren adibide dira, esaterako, Nömadak TX LIVE, Hostoak, Herritmo edo Hybrid. Azken horretan, elkarlanean aritu da New National Theatre de Tokyo antzokiarekin eta Motoko Hirayama japoniar koreografoarekin.\nIkus-entzunezko Komunikazioko ikasketetan graduatu zen, Tarragonako Rovira i Virgili unibertsitatean. Bertan, komunikazioko atalean, ikerkuntza proiektuetan lagundu zuen. 2014 ezkero, ZOOM jaialdian egin du lan, produkzioari eta protokoloari buruzko eginbeharretan. Epaimahaikide gazteetako bat izan zen REC jaialdiko XVI. edizioan, eta, ondoren, «Autors de Tarragona» kudeatu zuen, eta engegaR/48h talentu gazteentzako espazioan parte hartu zuen. Nabarmentzekoa da Bohèmia ikus-entzunezko proiektua; Anna Petrusek zuzendutako film laburra da eta Bruna Cusí du protagonista. Bertan, Sabaté i Barrieras ekoizpen zuzendari izan zen.\nPablok zinemarekiko dedikazioa argazkigintzarekin eta muntaiarekin uztartzen du. URLn lizentziadun zen Ikus-entzunezko Komunikazioko ikasketetan, eta, ondoren, ESCAC eskolako argazkigintza zuzendaritzan graduatu zen. Hainbat urte daramatza fikziozko filmazioak egiten, baita dokumentalak eta publizitatea filmatzen ere. Bere gradu amaierako lana, L’Home Llop, SSIFF 65eko Nest Films Students atalean hautatu zuten. Néboa filmak (muntatzaile aritu zen bertan) Huescako zinemaldian film labur onenaren saria irabazi zuen, besteak beste. Orain, bere lehen film luzea prestatzen ari da argazkilaritza zuzendari moduan: Monte Perdido, Lluís Sellarèsen opera prima.\nArteen Historia ikasi zuen Santiago de Compostelan eta Erromako Sapienza Unibertsitatean. Hiru urtez CGACko (Arte Garaikidearen Galiziar Zentroa) zinema-ikastaroan parte hartu zuen eta CinemaEuropak antolatu 20 times cinema lehiaketan parte hartu zuen. Komisario lanari interesatzen da ikus-entzunezko obrak horretan duen rolarengatik.\nNafarroako Unibertsitatean ikasitako arkitektoa da, eta gradu amaierako lanaren zati bat Firenzeko Unibertsitatean egin zuen. Haren jardun profesionala Rosarion, Dohan eta Iruñean gauzatu du, eta ikerketa proiektuetan ez ezik, lehiaketatan eta proiektu pertsonaletan ere parte hartu du. Arkitektura zinemagintza lantegi eta ikastaroekin uztartu du ECAMen, eta, Punto de Vista jaialdiaren barnean, Nafarroako Unibertsitateko Arkitektura Eskolako jarduera akademikoetan kolaboratu du.\nTabakalera zentroko ikus-entzunezko programaren koordinatzailea da. Iraganean, Donostiako Zinemaldian egin izan du lan (2015, 2016 eta 2017ko edizioetan), filmen dokumentazioaren eta kudeaketaren inguruko zereginetan, eta «Nest. Film Students» topaketetan. Prestakuntzari dagokionez, ikasketa eredu duala egin zuen normalean elkarrengandik urrun egon ohi diren bi lerrotan, ekonomian eta kultura edukietan, hain zuzen. Enpresen Administrazio eta Zuzendaritza Gradua egiten ari zela (2016an amaitu zuen, marketin espezialitatearekin), ikus-entzunezkoen inguruko prestakuntza osatzeko, egonaldi bat egin zuen UCLA Unibertsitatean (Los Angeles, 2013), eta beste ikastaro batzuk ere bai; marketin analitikoaren alorrean, adibidez, datuen analisia eta Business Intelligence (enpresa adimena) prestakuntza Deustuko Unibertsitatean (Donostia, 2018). Gradu amaierako lanean ikus-entzunezkoen alorreko Big Dataz jardun zen.\nSisu «Mon» Satrawaha Bangkoken (Tailandia) jaio eta hazi zen. Zinema eta Argazkilaritza ikasketetan graduatu zen Thammasat University unibertsitatean. Ikasketak amaitu eta hurrengo urtean, Filmmaker aldizkarirako idazten hasi zen. Ondoren, filmak ekoizteari ekin zion, produkzio laguntzaile moduan. Denborak aurrera egin ahala, esperientzia lortu zuen publizitatearen, telesailen, bideo musikalen eta film luzeen arloko hainbat postutan. Gaur egun, ekoizle independentea da, eta film komisariotzaren jakintza elikatu nahi du eskola honetan.\nIkus-entzunezko komunikazioan Graduatua Euskal Herriko Unibertsitatean. Bere Gradu Amaierako Lana ikusizko forma baten analisi testual bat da. Zehazki, Jeronimo Boschen artelan bat seinalatzen du egun guztion ahotan dauden instalazio artistikoen aitzindari bezala. Ikerketa honek, EHUren ADDI artxibategi irekian argitaratua izateko eskaintza jaso zuen. Nahiz eta badakien zer den kameraren atzean egotea (2015ean ZinebiExpress lehiaketako lehen saria jaso zuen Nómadas dokumental laburrarekin), interes berezia dauka zinema hizpide duen edozein argitalpen eta ekimenen asmatze eta gauzatzean.\nArtista eta zinemagilea. Euskal Herriko Unibertsitateko Arte Ederretako fakultatean ikasi zuen. Bere obra margolaritzan, bideogintzan eta argazkigintzan kokatzen da. Antiestetikari, autoretzari, errealitateari, fikzioari eta zientzia-fikzioari interesatzen da, besteak beste. Bere azken proposamenak hauek izan ziren: "Izotz gainean ibili" kamerarik gabeko zinema-lantegia Tabakaleran (2018), eta "S8 Bertsolari Txirrita". Sormenezko filmaketakidetza Donostian (2018).\nZinemagilea eta artista bisuala. Bere obran dokumental filmak, etnologia esperimentala eta ikusizko eta entzunezko arte garaikideak gurutzatzen dira elkar. Film hauek egin ditu: O Tremor, Lenda Negra eta Violeta + Guillermo. Haren lanak nazioarteko zinemaldietan erakutsi dituzte, adibidez: Locarno zinemaldian, Donostiako Zinemaldian, eta FIC Valdivia eta PlayDOc zinemaldietan. Bi talde erakusketa egin ditu. El Gran Río da haren azkeneko azalpenezko lana, eta Madrilgo CBAn aurkeztu zen, PHotoEspaña18 ekimenaren barnean.


Udal ordenantzak telefonia mugikorreko antenen ezarpena mugatu egin zuen | Revista\n: Udal ordenantzak telefonia mugikorreko antenen ezarpena mugatu egin zuen\nAlbaterako (Alacant) Udalak onetsitako ordenantza baten arabera, etxebizitzetatik 100 metro eta ikastegi, osasun-zentro, geriatriko eta antzekoetatik 300 metro baino gertuago telefonia mugikorreko antenak ezartzea debekatu egin zuen. Telefónica Móviles eta Vodafone Móvil konpainiek ordenantza horren kontrako helegite administratiboak ezarri zituzten, antenak ipintzea arautzen zuten neurri haiek Estatuak xedatutakoak baino zorrotzagoak izatearren. Udalen eskuduntzari dagokiela, 2003ko martxoaren 17an emaniko epaian Espainiako Epaitegi Gorenak dioenez, administrazio lokalek distantzia fisikoa handitzeko eskumena dute eta horrek ez du zertan segurtasun gabezia juridikoa sortu. Osasuna babestea dela eta, mugapen horiek gehiegizkoak ziren edo ez, Epaitegiaren iritziz antena horiek lurzoru ez urbanizagarrian eta etxeetatik gutxienez 100 metrora instalatzeko obligazioa gehiegizkoa da, horrelako antenak etxebizitza-eraikinetan bertan ezarri behar direlako hain zuzen. Bestetik, ordea, ikastegi, osasun-zentro, geriatriko eta antzekoetatik 300 metro baino gertuago ezin instalatze horri ongi deritzo, osasunaren zaintzaren printzipioa betetzearren.


Emakumeen Mundu Martxak prentsaurrekoa egin du azken eraso sexistak salatzeko\n11:00etan hasi da, puntual, Bilboko La Bolsa eraikinian Euskal Herriko Emakumeen Mundu Martxak deitutako prentsaurrekoa, urtea hasi zenetik hona eman diren eraso sexista basatiak salatzeko. Agerraldi hau egun hauetan zehar Euskal Herriko herri eta hiri desberdin askotan burutzen ari diren protesta desberdinei gehitzen zaio.\nGure bizitzak dira jokoan daudenak. Autodefentsa Feministaz erantzuteko prest gaude!!!\nINDARKERIA MATXISTAREN AURREAN, HITZETATIK EKINTZETARA\nUrteak 19 egun bete dituen honetan, 2 emakume erail dituzte Euskal Herrian, eta 2 urteko neska donostiarra larriki zauritu du aitak Valentzian. gutxienez zortzi eraso salatu dira. Urte berria dugun arren, zaharrak berri, indarkeria matxistak gogor kolpatzen jarraitzen gaitu.\nZenbat gehiago akabatu behar dituzte? Noiz arte itxarongo dugu jendartean indarkeria matxistari aurre egiteko benetako ardurak hartzeko? Nazkatuta gaude. Oso haserre gaude. Gainezka gaude. Emakume Mundu Martxatik tinko salatzen ditugu azken egunetako eraso latz hauek, baita komunikabide batzuen trataera lotsagarria ere. indarkeria matxistaren dimentsioa kokatu beharrean, erasotutakoa nor den, haren hitza zalantzan jarri eta morboan zentratu direlarik.\nEntzun gaitzazue: zuen biolentziari hortzak erakusten dizkiogu, antolatuta gaude eta aurrean izango gaituzue! Jakin dezatela Euskal Herriko matxista guztiek gu prestatzen ari garela, elkarrekin indartsuago egiten ari garela, inposatu diguten emakume eredua apurtzen ari garela, ez garela sumisak, ezta biktimak ere, geure burua defendatzeko gai garela, ez daukagula beldurrik eta erantzuteko prest gaudela!\nPasa den asteko ostegunean, Portugaleten eraildako 92 urteko emakume baten hilketagatik mobilizatu ginen Euskal Herriko hiriburuetan eta herri mordoetan. Erakundeak seinalatu genituen ez zutelako indarkeria matxistaren aurkako protokoloa aktibatu bikotearen baitan ez emateagatik.\nAstelehenean, aita batek bere alaba donostiarra Izar labanaz erasotu zuela jakin genuen. Bere ama Sara Majarenas euskal presoa da, Picassenteko espetxean (Valentzia, Herrialde Katalanak). Mundu Martxatik salatu genuen kasuak barnebiltzen dituen indarkeri sistema anitzak: indarkeria matxista (honek hamaika aurpegi ditu, baita haurren aurkako indarkeria ere), dispertsioaren erregimena eta espetxeen egitura patriarkala bera. Sara espetxean dirau bere alabaren ondoan egon ezinean. Haren kaleratzea eskatu nahi dugu gaurkoan ere, egoera anker honi behintzat irtenbide gizatiarra emateko.\nEgun berean, Blanca Esther Marques 48 urteko emakumea bere bikotekideak erail zuen, Burlatan. Emakumea erail eta gero, gorpua Ultzama ibaira bota zuen. Bestetik, indarkeria sexistagatik hainbat gizon atxilotu dituzte azken egunetan, esaterako, Gasteizen eta Durangon. Azkeneko eraso sexista batengatiko salaketa atzo ezagutu Bilbon.\nEmakumeok, emakume izate hutsagatik amaigabeko indarkeria matxista pairatzen dugu egunero, begirada, keinu edo gutxiespen sotilenetik, erailketaraino. Indarkeria matxistak ez du mugarik, bizi garen sistema kapitalista patriarkalaren funtzionamenduaren ezinbesteko tresna delako, eredu honek sortzen dituen pertsonen arteko botere harremanak mantentzeko erabiltzen duen baliabidea izanik. Hemendik doakie gure elkartasun eta babes guztia azken egunetan biolentzia honen muturreko adierazpenak bizi izan dutenei.\nInoiz baino argiago dago indarkeria matxista lehen mailako arazo politiko, sozial, ekonomiko eta kulturala dela. Ez direlako modu isolatuan eta bakartuan ematen diren erasoak; bizi garen jendartearen antolaketa sexistak ahalbidetzen eta sustatzen duen indarkeriaren erabileraz ari baikara.\nIndarkeri sexistaren aurkako borrokan, beraz, agente sozial, politiko eta instituzional guztien ardura ezinbestekoa da. Guztiona da erantzukizuna, pertsonala zein kolektiboa. Pasibotasunak ez du balio. Erasotzaileak edo jarrera erasokorrak ez babesteagatik hasi, hezkuntzan estrategiak abiatu edo beharrezkoak diren lege eta baliabide instituzionalak exijitzea dagokigu. Garaia da hitzetatik praktikara pasatzeko.\nEz garela Berdintasunean bizi aski badakigu, indarkeria sistemarteko anitzek kolpatzen gaituzte: prekarietateak, indarkeria fisikoak, erailketa matxistak… Honen aurrean feminista izango den aldaketa bultzatzen jarraituko dugu.\nHonekin batera autodefentsa feministarako deia egiten dugu, gure bizitzak direlako jokoan daudenak. Feministok martxan jarraituko dugu, elkarrekin, borrokan denak aske izan arte!!!!


Edward Rydz-Śmigły - Wikipedia, entziklopedia askea.\nBerezhany (en) , 1886ko martxoaren 11\nVarsovia, 1941eko abenduaren 2a (55 urte)\nofizierra, poeta, margolaria, idazlea eta politikaria\nEdward Rydz-Śmigły, gerraren izena Śmigły, Tarłowski, Adam Zawisza (Łapszyn, Brzeżanytik gertu, Galitzia eta Lodomeriako Erresuma, Austria-Hungaria, 1886ko martxoaren 11 - Varsovia, 1941eko abenduaren 2a) poloniar militarra izan zen.\nFilosofia eta historia ikasi zituen Jagellondar Unibertsitatean eta gero margolaritza Krakovian, Vienan eta Munichen. Vienako erreserbako ofizialen eskolan ere jaso zuen prestakuntza. Lehen Mundu Gerran, Józef Piłsudskik zuzendutako Poloniako brigadan borrokatu zuen eta gudu askotan egin zien aurre errusiarrei. 1917an kartzelan sartu zuten, austriarrei leialtasuna zin egiteari uko egin ondoren.\nPoloniako independentziaren ondoren, brigadier jeneral izendatu zuten. Polonia-Sobietar Batasuna Gerran garaipen erabakigarriak lortu zituen. Armadako Inspektore Nagusi izendatu zuten, eta Piłsudski hil ondoren, Poloniako Mariskal bihurtu zen. Garai hartan, Ignacy Mościcki Poloniako presidentearen atzetik estatuko bigarren gizona eta de facto estatuburua izan zen.\n1939an, Poloniako armadako komandante-burua zen. Poloniaren inbasioa geldiarazten saiatu zen, arrakastarik gabe. 1939ko irailaren 18an Errumaniara ihes egin zuen eta han giltzapetu zuten. Armada klandestino bat sortzen hasi zen eta armadaren buruzagitzka Władysław Sikorskiri eman zion. Hungarian zehar Errumaniatik ihes egin eta Poloniara iristea lortu zuen, baina lau aste geroago hil zen.\nOrriaren azken aldaketa: 22 ekaina 2021, 16:48.


Baionara heldu da ‘Euskara ibiltaria’ erakusketea - bizkaie.biz\nBaionara heldu da ‘Euskara ibiltaria’ erakusketea\nBizkaie! 2017-09-12 08:22 Kulturea\nEuskerearen Herri Hizkeren Atlasa (EHHA) egitasmoa oinarritzat dauen erakusketea zabaldu dau Euskaltzaindiak bart, Baionako Euskal Museoan.\nArratsaldeko 18:30ean izan da jentaurreko ekitaldia, eta bertan izan dira, besteak beste, Rafael Zulaika Baionako Euskal Museoko zuzendaria; Jean-Claude Larronde Euskal Museoko lehendakaria; Yves Ugalde Baionako auzapez-ordea; Ander Toña (Laboral Kutxako ordezkaria): Xarles Videgain euskaltzainburuordea; eta Andres Urrutia euskaltzainburua.\nErakusketearen helburu nagusia da erakustea gure hizkuntzak tradizinoz bizi izan dan lurralde osoan zelako formak hartzen dituan, mapen eta irudien bidez. Horrezaz gan, bestelako helburuak ditu egitasmoak: Atlas linguistiko bat zer dan azaldu; 80ko hamarkadan abian jarri zan Euskerearen Herri Hizkeren Atlasaren historia aitatu; Atlasa lantzeko erabilitako metodologia eta materiala ezagutarazo; euskalki eta hizkeren alorrean euskereak dauen aberastasuna ikastetxe, euskaltegi eta bestelakoetan ezagutzera emon; eta, bide batez, Euskaltzaindiak gaur egun eskaintzen dituan baliabideak eta materialak agertu, EHHA bera oinarritzat hartuta.\nKontuak kontu, erakusketa honetan Ipar Euskal Herriko grabazinoetan emondako informazinoa (formak, berezitasunak, berri-emoileak, audioak…) eta fenomeno linguistikoak lehenetsi dira.\nOrain arte Euskara Ibiltaria-ren hiru edizino egin ditu Euskaltzaindiak: Beasainen, Portugaleten eta Bilbon. Beraz, Baionako hau laugarrena da, urriaren 1era bitartean ikusgai egongo dana (10:00etatik 18:30era), egunero.


Formula sekretuaren bila - - uztarria.eus\nFormula sekretuaren bila\nJanire Alkorta 2021-04-07 09:27\nRosalind Elsie Franklin. (Robin Stott)\nJanire Alkortak 2021eko martxoko Uztarria aldizkarian idatzitako iritzi artikulua da honako hau.\nRosalind Elsie Franklin Londresen jaio zen 1920ko ekainean. Kimikako ikasketak burutu zituen, eta 1945ean defendatu zuen bere tesia. Parisen X izpien bidezko kristalografian espezializatu zen. 1951n, Ingalaterrara itzuli zen ikasitako teknikak biologian aplikatu nahi zituelako. DNAren inguruko proiektu batean hasi zen lanean. 1953an, Rosalindek Raymond Gosling doktoretza ikaslearekin batera, DNAren helize bikoitzaren kalitate oneko argazkiak ateratzea lortu zuen X izpien difrakzio teknika erabiliz. Bere lankide Wilkinsek, Rosalinden onespenik gabe, James Watson eta Francis Cricki erakutsi zizkien DNAren argazkiak. Haiek Rosalinden argazkiak eta datuak erabili zituzten Nature aldizkarian DNAren egituraren inguruko artikulua publiko egiteko. 1962an, Watsonek, Crickek eta Wilkinsek Medikuntzako Nobel saria irabazi zuten. Ikerlariek Nobel saria jaso zutenean ez zioten inongo aipamen berezirik egin Rosalindi.\nXX. mendearen hasierara arte emakumeek eskolara eta unibertsitatera joan ezin izan zuten arren, guk uste baino emakume gehiago aritu ziren zientziaren munduan lanean. Tamalez, ordea, oraintsu arte, testu liburuetan apenas agertu dira emakume zientzialariak. Zientziaren alorrean dagoen emakumeen eta gizonezkoen arteko arrakala ezabatzeko, argi dago behar-beharrezkoa dela emakume erreferenteak izatea. Baina azken urteetako datuek argi erakusten dute, erreferente faltaz gain, badela ondo ez doan beste zerbait. Ana Galarragak (Elhuyar fundazioko kazetaria) Cristina Enea fundazioari eskainitako elkarrizketan ondo azaltzen duen moduan, unibertsitateko ikasketen hasierako urteetan emakumezkoak dira nagusi, baina horien presentzia baxuagoa da goi mailako postuetan. Eta hori gizartearen isla baino ez da. Emakundek 2018an egindako ikerketaren arabera, Eusko Jaurlaritzaren enpresa eta entitate publikoko zuzendaritza kargu gehienak gizonezkoek betetzen dituzte; %65,5, zehazki.\nDatuek argi erakusten dute haurrak izateko unera iristean emakumeen presentzia jaitsi egiten dela. Momentu horretan hasten da emakumeen eta gizonezkoen arteko arrakala, eta badirudi sistemak orain arte ez dituela baliabide egokiak aurkitu/erabili arrakala horri aurre egiteko. Azken urteotan esfortzu handia egin da emakumeen artean zientzia ikasketak sustatzeko. Eta zergatik ez egin esfortzu hori gizonezkoak zaintza alorrera/ikasketetara bultzatzeko? Ez dakit zein den formula sekretua, baina baliabide guztiak beharko ditugu elkar zaintzeko. Has gaitezen ba!


Irekia Eusko Jaurlaritza - Gobierno Vasco :: EHAA xedapena 201801064\nXedapenaren data: 2018-02-07\nHurrenkenaren zenbakia: 201801064\nJudizioa: 115/2017 ezkontzaz kanpoko seme-alabentzako neurriak.\nAlderdi demandatzailea: JNC.\nAlderdi demandatua: Michel Pereira Da Silva.\nGaia: adostasunik ez izanik, seme-alabei buruzko neurriak.\nEpailea: Ana Isabel Viaña Ranilla andrea.\nLekua: Barakaldo (Bizkaia).\nEguna: bi mila eta hamazazpiko abenduaren hamahirua.\nAbokatua: Teofilo Gonzalez Martin.\nProkuradorea: Sonia Saenz Tuñon.\nJudizioaren xedea: bereizketa edo dibortzioaren ziozko neurriak.\nPartzialki baiesten dut JNC andreak aurkeztutako demanda, Michel Pereira Da Silva jaunaren aurkakoa. Horrenbestez, APN semearentzako behin betiko neurrien gainean lortutako honako akordio hau onartzen dut:\nMichel Pereira Da Silva jaunak eta JNC andreak elkarren artean adostutako neurriak arautzea, semearen eta gurasoen harremanetarako.\n1.– Guraso-ahala batera baliatuko dute gurasoek, 154 CC artikuluan ezarritakoaren arabera, eta beti egingo dute beren semearen eta bere nortasunaren alde. Horretarako, zin egiten dute elkarren artean adostuko dituztela semeari eragin ahal dioten erabaki garrantzitsuak, berehala jakinaraziko diotela beste gurasokideari adingabeak edozein gaixotasun badu, eta semearen eskolaratzearekin, osasunarekin eta hezkuntzarekin lotutako edozein gertaera edo egoera jakinaraziko dutela, bai eta bere aurrean beste gurasokidea guztiz errespetatuko dutela ere. Gurasokideetako edozeinek larrialdi-egoeratan hartutako ekintzak onartu egingo dira, baina beti jarri beharko da beste gurasokidea jakinaren gainean, berehala.\n2.– Bien seme XXXXXren zaintza eta kustodia JNC andreak izango ditu oso-osorik, eta berarekin egongo da uneoro, aitari esleitutako bisita-araubidean ezartzen diren aldietan izan ezik.\n3.– Mantenu-pentsioa: aitak semearen elikaduran, zaintzan, eta hezkuntzan lagunduko du. Horretarako, mantenu-pentsioa ordainduko du; zehazki, hilean berrehun eta berrogeita hamar eurokoa (250 euro hilean). Hil bakoitzeko lehenengo hamar egunen barruan ordainduko zaio pentsioa amari, horretarako ematen duen banku-kontuan. Pentsio hori automatikoki eguneratuko da hamabi hilero, hau da, Estatistikako Institutu Nazionalak edo hura ordezkatzen duen beste erakunde ofizialen batek argitaratzen duen KPIren arabera igo edo murriztuko da. Pentsio horrekin jarraituko da semea adinez nagusia denean ere, bere burua mantentzeko independentzia ekonomiko nahikoa eduki arte.\n4.– Aparteko gastuak: mantenuarekin lotutako kopurua gorabehera, aitak adingabearen osasunarekin lotutako aparteko bestelako gastuen % 50 ordainduko du, osasun-aseguruan zuzenean estalita ez dauden zerbitzuetan (ebakuntza kirurgikoak, erradiografiak, analisiak eta beste azterketa kliniko batzuk, tratamendu luzeak, odontologia eta ortodontzia, errehabilitazioak eta errekuperazioak, aparatu ortopedikoak edo betaurrekoak, psikiatria eta abar), bai eta kiroleko, kulturako eta eskolan laguntzeko jarduerekin lotutako beste edozein gastu ere. Azken kasu horietan, beharrezkoa izango da bi gurasokideak aldez aurretik ados jartzea kontzeptuan. Premiazko egoeretan adostasunik lortu ezin diren kasuak izango dira salbuespen bakarra.\n5.– Aitaren bisita-araubidea: adingabearen gurasoek askatasunez adosten dutena izango da aitaren bisita-araubidea, baina ados jartzen ez baldin badira, honela ezarri beharko da:\n1) Txandakako asteburuak:\n– Aita bere semearekin egon ahalko da txandakako asteburuetan. Larunbatean hartuko du semea 12:00etan amaren etxean, eta igandean itzuliko du 20:00etan, amaren etxean.\n– Aurreko asteburuarekin batzen den zubia baldin badago, asteburu horretan adingabearekin egoteko eskubidea duen gurasokideak zubiko egun horiek asteburuarekin batuko ditu, eta, beraz, adingabea amaren etxetik jasoko du lehen jai-egunean, 12:00etan, baldin eta aita bada asteburu horretan semearekin egoteko eskubidea duena, eta igandean itzuliko du, 20:00etan, leku berean.\n– Ondorengo zubi batekin batzen den asteburu bat baldin badago, asteburu horretan adingabearekin egoteko eskubidea duen gurasokideak asteburua zubiko egun horiekin batuko du, eta, beraz, adingabea amaren etxetik jasoko du larunbatean, 12:00etan, baldin eta aita bada asteburu horretan semearekin egoteko eskubidea duena, eta zubiko azken egunean itzuliko du, 20:00etan, leku berean.\n2) Aste barruko bisitak:\n– Aste barruan aita bere semearekin egon ahalko da asteazkenetan. Hala, ikastetxetik irteten denean, edo, eskolarik ezean, 17:00etan jasoko du, amaren etxean, eta 20:00etan itzuli beharko du berriz ere amaren etxera.\na) Aste santua: aita bere semearekin egongo da Pazko-astearen aurreko astean, urte bakoitietan, eta Pazko-astean bertan, urte bikoitietan. Adingabea amaren etxean jasoko du asteleheneko 12:00etan, eta leku berera itzuliko du hurrengo asteleheneko 12:00etan.\nb) Gabonak: aita bere semearekin egongo da eskolan Gabonetako oporrak hasten diren lehen egunetik abenduaren 31ra arte, urte bakoitietan. Semea lehen eguneko 12:00etan jasoko du amaren etxetik, eta abenduaren 31n leku berera itzuliko du, ordu berean. Urte bikoitietan aita bere semearekin egongo da abenduaren 31tik ikasturtea berriz hasi aurreko egunera arte. Amaren etxean jasoko du 12:00etan, eta leku berean utziko du eskolak hasi aurreko eguneko 20:00etan.\nc) Uda: aita bere semearekin egongo da urte bakoitietan eskolako udako oporren lehen egunetik ekainaren 30era arte, uztaileko bigarren hamabostaldian, eta abuztuko bigarren hamabostaldian. Urte bikoitietan, bestalde, semearekin egongo da uztaileko lehenengo hamabostaldian, abuztuko lehenengo hamabostaldian, eta irailaren 1etik ikasturtea hasi aurreko egunera arte. Aitak adingabea amaren etxean hartuko du, aldi bakoitzeko lehen eguneko 12:00etan, eta leku berean utziko du, aldi bakoitzeko azken eguneko 20:00etan.\nSeme adingabearen urtebetetze-eguna denean, egun horretan berarekin egoteko eskubidea duen gurasokidearekin egongo da, baina azken horrek beste gurasokideari umea utziko dio egunean gutxienez 2 orduz, berarekin egoteko aukera izan dezan. Gurasoak ez badira ados jartzen beste gurasokidearekin egongo den 2 ordu horiek ezartzeko orduan, adingabearen bazkalordua erabiliko da.\nGurasoen urtebetetze-egunetan, egun horretan adingabearekin egoteko eskubidea duen gurasokideak urteak bete dituen gurasokideari utziko dio semea. Eskolatik irtetean edo 12:00etan jasoko du egun horretan dagoen gurasokidearen etxetik, eskola-eguna ez bada, eta 20:00etan itzuliko du egun horretan berarekin egon behar duen gurasokidearen etxera.\nAdingabea gaixo badago, beste gurasokidea jakinaren gainean jartzeaz gain, une horretan semearekin dagoenak ahalik eta informazio gehien emango dio. Adingabearen gaixotasuna dela eta txandakako asteburuen bisita-araubidea betetzea kaltegarria izan badaiteke, dagokion asteburuaren hurrengoan gauzatuko da bisita.\nAita ezingo da Espainiatik irten, amaren aurretiazko eta berariazko baimena ez badu. Halaber, bere bisita-araubideko aldian ezingo du autonomia-erkidegotik irten, amaren aurretiazko eta berariazko baimena ez baldin badu.\nBisita-araubiderako ezarritako aldietatik kanpo aitaren eta amaren artean eta aitaren bisita-araubideko aldietan amaren eta aitaren artean egiten diren komunikazioak telefono bidez garatuko dira soilik.\nBi gurasokideek adingabearekin komunikatzeko erraztasunak jarriko dizkiote elkarri. Aitak edo amak bere semearekin hitz egin ahalko du egokitzat jotzen duen aldiro, baldin eta komunikazio horiek adingabearentzat normalak diren orduetan egiten badira.\nHorrez gain, prozedura honetan sortutako kostuen gaineko berariazko erabakirik ez da hartzen.\nAurkaratzeko modua: Bizkaiko Probintzia Auzitegiari aurkeztutako apelazio-errekurtsoaren bidez (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta hurrengo egunetik aurrera. Idazki horretan, bestalde, honako hauek adieraziko dira: aurkaratzea zein alegaziotan oinarritzen den, eta zein diren apelatutako ebazpena eta aurkaratutako erabakiak (PZLb, 458.2. artikulua).\nErrekurtsoa jarri ahal izateko, 50 euroko gordailua eratu beharko da, eta, egin ezean, ez da errekurtsoa izapidetzea onartuko. Gordailua egiteko, zenbateko hori zainpean jarri beharko da epaitegi honek Banco Santander banketxean duen Gordailuan eta Zainpean jartzeko Kontuan. Kontuaren zenbakia hauxe da: (........) Ordainagiriaren kontzeptua idazteko hutsunean, «errekurtsoa» dela adierazi beharko da (kodea: 02-Apelazioa). Diru-kopuru hori zainpean jarri izana egiaztatu beharko da errekurtsoa aurkeztean (BJLOren 15. xedapen gehigarria).\nAlderdi demandatuaren gaur egungo helbidea edo bizilekua ezezaguna denez gero, Prozedura Zibilaren 1/2000 Legearen 156.4. eta 164. artikuluetan xedatutakoarekin bat etorriz, ediktu hau EHAAn argitaratzea ebatzi da, epaia jakinarazteko eginbidea gauza dadin.\nBarakaldo (Bizkaia), 2018ko otsailaren 7a.\nEDIKTUA, ezkontzaz kanpoko seme-alabentzako neurrietarako 1968/2014 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako 187/2014 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako 616/2016 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako 336/2017 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako 648/2017 prozeduraren ondoriozkoa.\nEDIKTUA, ezkontzaz kanpoko seme-alabentzako neurrietarako bideratutako 825/2017 prozeduraren ondoriozkoa.


Aginagako Goialdeko baserriak Aitzasateko lepoaren azpian aurkitzen dira. Urdairaaundi baserri ertaina da, 18x14 metro neurtzen ditu, eta harri eta manposteriaz egina dago. Ongi landutako hare harrizko harlanduak ditu ertz, leiho eta ateburuetan. XVIII. mendean egindako eraikina da. Urdairatxiki, berriz, badirudi XIX. mendean eraikia dela, lehengo Urdairazarra bi etxebizitzatan zatitu zenean.\nUrdaira, Aintziarekin eta Sariarekin batera, gaur Usurbil osatzen duten lurretan, historian agertzen diren lehen etxeak dira. Elena Barrena historialariak "La formación histórica de Guipúzcoa" lanean, zera aipatzen du: 1178 inguruko dokumentu batean, Antso Jakituna erregeak baieztatu zuela Garzia Ramirezek Iruñeako elizari eman zizkiola "Hieldo", Urumea eta inguruko beste zenbait lekutan zituen ondareak. Hor agertzen da, beste zenbaiten artean, "Urdauide" izena, eta pentsa liteke hori gaurko Urdaira dela.\nUrdaira Aginagako Komunitateko partaidea da.\n1499an, Juan de Urdaide aipatzen da Usurbilen egin zen lehenengo erroldan.\nXVI. mendean, Juanes de Urdaire almirantea Orioko Aldape baserriko semea zen, eta bere arbasoak Urdairakoak ziren.\n1625ean, Lope Martinez de Isastik "Compendio Historial de Guipúzcoa" liburuan "Urdaide" oinetxea aipatzen du Aginagan.\n1642an, "Urdayre" izeneko etxeak bi dukat eman zituen erregearentzat Gipuzkoako Batzar Nagusiek aginduz, "donativo graçiosso" deitzen zen emaitza gisa.\nXIX. mendearen lehenengo herenetik, Urdaira bi etxebizitzako etxea zen: Urdairaaundi eta Urdairatxiki. 1957an hustu egin zen Urdairaaundi, eta abandonatua, erori egin zen 1965 aldean; lau pareta bakarrik gelditu ziren. Pantxika Olazabal zen bertako etxekoandrea, eta senarra Manzisidor zen abizenez. Hori hil zenean, Pantxika berriz ezkondu zen, Joxe Manuel Balerdirekin. Dirudienez Orioko Aizperro baserritik etorria zen Urdairara. Bost seme-alaba izan zituzten. Seme bat Nikolas Balerdi gelditu zen Urdairaaundin ezkonduta. Jabea garai hartan, Bixente Iparragirre zen, oriotarra, eta honek bidali egin zuen Balerdi-Olazabal familia baserritik. Ordutik, abandonatua egon da. Lurrak Urdairatxikikoek erabili dituzte ordutik. 1980an, Urdairatxikiko nagusiak, Joxe Leon Azkonabietak, erosi egin zuen. Gaur, eraberritu egin dute.